Ёшлар ишонч маркази айни шундай ҳолатларда ота-оналарнинг мушкулини осон қилмоқда. Марказ ёшларнинг ўз яқинлари билан ҳаёт давомида келиб чиқадиган муаммолари, уларни қийнаётган масалаларни ўрганади. Ахир, уларда кузатиладиган муаммолар ота ёхуд онага, умуман, бутун оилага дахлдор. Борди-ю, у кучайиб кетса, эртага жамиятга ҳам таъсир қилади, хавф туғдиради.\nУшбу марказга қилинадиган мурожаатлар аноним, яъни яширин тарзда бўлади. Шу боис истаган одам ўз муаммосини қўрқмай, очиқ-ошкора айтиши мумкин. Тан олиш керакки, бугун ёшларни қийнайдиган руҳий муаммолар оз эмас. Буни уларнинг ўзи ошкор этмаса-да, яқин инсонлари фарзандидаги муаммони рўй-рост айтмоқда. Кўп мурожаатларда деярли бир хил мазмун: «Болам кичкиналигида яхши эди, айтганимни қиларди. Ҳозир эса агрессив бўлиб қолди...»\nЙўқ, ундай эмас. Аслида кичиклигидаёқ болада агрессивлик мавжуд бўлади, фақат у ҳали буни ташқарига чиқара олмайди. Биз буни «норозилик» деймиз. Боладаги «мен» шаклланиб боргани сари, у ичидаги норозиликни ота-онага айта бошлайди. Ота-она бўлса, «менга қулоқ солмаяпти», деб ўйлайди. Натижада, тушунмовчилик пайдо бўлади.\nБундай ҳолларда ўз фикрини айта олган болани тинглашни билиш керак. Ота-она фарзандини тинглаб, кези келганда маслаҳат бериши зарур. «Йўқ» деб болани чеклаш, унга тўсиқ қўйиш билан ижобий натижага эришиб бўлмайди. У ҳолда болада ўзига бўлган ишонч сусаяди, тажовузкорлиги ортиб бораверади. Ҳаётга бўлган қизиқиши сўнади.\nБиргина мисол, ўсмир боланинг характеридаги ўта салбий ҳолатлар сабабли, бир она бизга мурожаат қилди. Шунда психологлар билан бирга боланинг оиласини ўргандик. Маълум бўлишича, ота-она ажрашган. Ажримга қадар эса ўртада жуда кўп жанжал, низоли ҳолатлар юз берган экан. Бола уларни кузатган, кўрган. Вақт ўтган сари, эътибор қаратишни истаган, бироқ ота-она ўз муаммоси билан овора бўлиб, болага на эътибор, на меҳр берган.\nОқибатда, фарзанд онгида «мени ҳеч ким яхши кўрмайди» деган фараз пайдо бўлди. Бу эса ўз-ўзидан салбий иллатларни туғдирди: бола вақтини кўпроқ кўчада, турли ёшдагилар даврасида ўтказди. Аста-секин чекишни ўрганиб, атрофдагилар билан жанжаллашадиган, муштлашадиган одат чиқарди. Охир-оқибат бола шу қадар депрессияга тушиб қолдики, ҳаётга қизиқиши сўниш даражасигача етиб келди.\nМарказимиздаги кучли психотерапевт ва психологлар бу болага зудлик билан ёрдам кўрсатди. Ҳар куни икки-уч соат шуғулланиб, маслаҳатлар берди, турли тренинглар орқали ҳаётнинг яхши томонларини кўришга ўргатиб борди. Шу тариқа мунтазам олиб борилган психологик ёрдам амалда самара берди. Ҳозир ўша бола ўз хатосини англаб, яхши томонга ўзгарди. Боланинг ота-онасига ҳам алоҳида маслаҳатлар берилди. Умид қиламизки, бир болани ёмон йўлга киришдан сақлаб, ҳаётга бўлган қарашини ўзгартира олдик.\nБир нарсани тўғри тушуниш керак. Оилада ота ҳам, она ҳам тарбияни бир хил олиб бориши зарур. Агар ота бошқа, она бошқа гапни айтса, турлича тарбия усули қўлланса, у ҳолда муаммолар куртак ёзаверади. Бола доим кимгадир кераклигини ҳис қилиб туриши шарт.\nДарвоқе, марказимиз яқинда мактаб, маҳалла, коллеж билан ҳамкорликни йўлга қўйди. Энди ўқитувчилар билан ҳам болалар психологияси бўйича тренинглар ўтказилмоқда. Айни пайтда Шайхонтоҳур туманидаги маҳалла, мактаб, коллеж ва лицейлар билан алоқа ўрнатиб, ҳатто, маҳаллаларда олиб бориладиган тренинглар жадвалини тузиб, тарқатдик. Мазкур тренинглар амалда ўз самарасини беришига ишонамиз. Келгусида эса бу тажрибани бошқа ҳудудларда ҳам қўллаш ниятидамиз.\nЁшлар ишонч маркази раҳбари, Соғлиқни сақлаш вазирлиги психотерапия маслаҳатчиси


“Ўзбекистонга ташриф буюриш учун ўн сабаб” нашрининг тақдимоти бўлиб ўтди\nТошкент, Ўзбекистон (UzDaily.uz) -- Жорий йилнинг 17-июнь куни Тошкентда “Ўзбекистонга ташриф буюриш учун ўн сабаб” номли китобнинг тақдимоти бўлиб ўтди. Тадбирда ҳукумат вакиллари, юртимизда аккредитациядан ўтган элчихоналар ва халқаро ташкилотлар раҳбарлари, маданият ва санъат арбоблари иштирок этишди.\nDinara & Co. нашриёт уйи ва Murad Buildings ҳамкорлигида инглиз ва рус тилларида чоп этилган мазкур коллекцион нашрнинг асл мақсади - Ўзбекистоннинг халқаро майдондаги нуфузини мустаҳкамлаш ва хорижлик сайёҳлар эътиборини юртимизга яна бир бор жалб этишдан иборат эди.\nНашр 304 саҳифадан иборат бўлиб, ундан лойиҳа учун махсус тайёрланган фотолар, шу билан бир қаторда сўнгги 15 йил давомида суратга олинган архив ишлар жой олган. 250 дан ортиқ ноёб кардлар ўлкамиз меъморчилиги, миллий анъаналари, табиати, шунингдек, халқимизнинг турмуш тарзи, дилкашлиги ва самимиятини намоён этади. Китобда ўзбекистонлик таниқли фотограф Эрнест Куртвелиевнинг жаннатмакон юртнинг ўзига хос тароватини акс эттуривчи сара ишлари жамланган. Китоб ўлканинг биз билган ва билмаган қирралари, масканлари ва фестиваллари ҳақида сўзлаб, нафақат хорижликлар, балки ҳар бир ўзбекистонлик учун ҳам қизиқ.\nЯнги ёндошувдаги ушбу китобни яратиш лойиҳасини замонавий иморатлар барпо этиш орқали, юртимиз кўркига кўрк қўшиб келаётган инновацион компаниялардан бири Murad Buildings қўллаб-қувватлади. Компания асосчиси Мурод Назаров китоб тайёрлаш жараёнида нафакат миллий гурурни акс эттириш, балки мамлакатнинг замонавий жилоси ва кўп-қирралигини намоён этиш борасидаги ижодий гоялар муаллифи сифатида иштирок этди.\nИжодий гуруҳ люкс тоифасидаги ноширчилик соҳасининг халқаро тажрибаларини уйғунлаштирган ҳолда ушбу китобни ярим йил давомида тайёрлаб келди. Китобнинг яратилишида ўзбекистонлик ўз ишининг усталари билан бир қаторда АҚШ, Буюк Британия ва Франция каби давлатлардан муҳаррирлар ҳиссаси бўлди. Бу китоб мамлакатга ташриф буюрадиган олий мартабали меҳмонлар, сайёҳлар ва умуман бу ўлкага бефарқ бўлмаган ҳар қандай инсон учун ўзига хос совға бўла олади.\nЛойиҳанинг бевосита давоми сифатида энг яхши ижодкорларни атрофида жамлаган Dinara&co. нашриёт уйи келгусида Ўзбекистон тараққиётининг турли йўналишлари — меъморчилик, санъат, маданият, шунингдек, инвестиция салоҳиятига бағишланган шу каби нашрлар сериясини яратишни режалаштирган.


"Цементчи" болаларни соғломлаштириш оромгоҳи бу ёзда 450 нафар мактаб ўқувчисини хурсанд қилади, уларнинг кўпчилиги «Бекободцемент» ОАЖ ходимларининг фарзандларидир. Бу ерда болалар соғломлаштириш оромгоҳларини қуриш, реконструкциялаш ва тубдан таъмирлаш бўйича мақсадли дастур доирасида катта ишлар амалга оширилган.\nЭндиликда "Цементчи" нафақат хордиқ чиқариш, балки ижодий ривожланиш, спорт билан шуғулланиш мумкин бўлган замонавий соғломлаштириш марказидир. Биринчи сменанинг 150 нафардан ортиқ дам олувчилари янгиланган бешта ётоқ корпуси, ошхона, кино зали, тиббиёт пункти, сузиш ҳавзаси, рақс ва спорт майдончаларига муносиб баҳо бериб улгуришди. Болалар билан 37 та педагог ва хизмат кўрсатувчи ходимлар ишламоқда. Ўғил ва қиз болалар учун улар қувонч ва аъло кайфият муҳитини яратдилар. Компьютер саводхонлиги, тасвирий санъат, рақс кружоклари, спорт секциялари фаолият юритмоқда.\n- Корхонамизда ижтимоий инфратузилмани ривожлантиришга катта аҳамият берилади. Оромгоҳни таъмирлаш ана шундай ғамхўрликнинг ифодасидир, - дейди «Бекободцемент» ОАЖ касаба уюшмаси қўмитасининг раиси Азамат Худоёров. – Йилдан-йилга ходимлар ва уларни оилаларининг ижтимоий муҳофазаси яхшиланиб бормоқда. Ўтган йилда жамоа шартномаси талабларини бажаришга тўрт миллиард сўмдан ортиқ маблағ йўналтирилди. Бу йил эса харажатлар янада кўпайтирилди. Республика санаторийлари ва дам олиш уйларига кўпроқ йўлланмалар ажратмоқдамиз. Қизиқарли маданий дастурни таъминляпмиз. Меҳнаткашларга ижтимоий тўловларга эътибор қаратмоқдамиз.


Шифокорлар алкоголнинг яна бир салбий таъсирини очишди\nШифокорлар уйқу олдидан умуман спиртли ичимлик ичмасликни маслаҳат беришди\nБу фикрга улар ўтказилган тажарибалардан сўнг келишди, деб ёзади "Ортодокс".\nАввал спиртли ичимликни баъзида уйқу учун бироз фойдаси бор деб ҳисобланган бўлса, энди бу фикр бутунлай ўзгарди. Тажрибада аниқланишича, спиртли ичимлик ичиб уйқуга ётган инсон мия фаолиятида бутунлай салбий ўзгаришлар юз беради.\nАлкоголь ичиб уйқуга кетган инсон уйқунинг биринчи ярмида умуман яхши туш кўрмайди. Иккинчи ярмида организм қабул қилинган спирттли ичимликни ҳазм қилишга уринади. Уйқу вақтидаги модда алмашинуви секинлиги ҳисобига бу жуда қийин кечади.\n12:01 Олимлар инсон умрини 18 йилга узайтириш мумкинлигини аниқлади\n22:57 Шифокорлар саёҳат қилиш инсон миясини қандай ўзгартиришига ойдинлик киритишди


Тошкент давлат иқтисодиёт университетида “Банк ва молия” инновацион илмий-амалий тадқиқот маркази фойдаланишга топширилди – TDIU\nТошкент давлат иқтисодиёт университетида “Банк ва молия” инновацион илмий-амалий тадқиқот маркази фойдаланишга топширилди\n2020.09.11 16:55 Izohlar: 719 Yoqdi: 810\nЎзбекистон илм-фани бугунги кунда ўзгариб бораётган бозор талабларига жавоб берадиган, юқори технологияли маҳсулотлар ишлаб чиқаришга йўналтирилган инновацион иқтисодиётнинг технологик базасини яратиш борасида улкан имкониятларни намоён этмоқда. Албатта, бу йўналишдаги вазифаларни изчиллик билан ҳаётга татбиқ этишда салоҳиятли кадрларни тайёрлаш муҳим омил ҳисобланади.\nШундан келиб чиқиб, Тошкент давлат иқтисодиёт университети ҳамда “Туронбанк” АТБ билан ҳамкорликда университетнинг Молия ва бухгалтерия ҳисоби факультети қошида “Банк ва молия” инновацион илмий-амалий тадқиқот маркази фойдаланишга топширилди. Эндиликда талабалар “Туронбанк” АТБ ва унинг филиаллари билан тўғридан-тўғри уланиб, назарий билимларини амалий кўникмалар билан бойитиш имкониятига эга бўлдилар. Натижада ишлаб чиқариш ва унинг талабларидан хабардор бўлган мутахассисларни тайёрлаш самараси таъминланади.\nМарказнинг очилиш тадбирида сўзга чиққанлар томонидан илм-фан ва ишлаб чиқариш интеграцияси механизмини мустаҳкамлашга қаратилган илмий ва инновацион фаолиятни ривожлантиришнинг ҳар томонлама қўллаб-қувватланаётгани ўз самарасини бераётгани таъкидлаб ўтилди. Таълим, фан ва ишлаб чиқариш ўртасидаги интеграциянинг кучайиши мустақил фикрга эга мутахассисларни тайёрлашга нисбатан инновацион ёндашувларни кўриб чиқиш ва жорий этиш борасидаги яна бир қадам, эканлиги қайд этилди.\nМазкур марказ фаолиятининг йўлга қўйилиши университет профессор-ўқитувчилари, тадқиқотчилари ва талабалари томонидан ишлаб чиқилаётган инновацион лойиҳаларни амалиётга жорий этишда алоҳида аҳамиятга эга. Шунингдек, янги тадқиқот йўналишларини яратиш ва мавжудларини ривожлантириш учун қулай шароит яратади.\nОчилиш тадбири давомида талабалар томонидан ишлаб чиқилган инновацион лойиҳалар тақдимот қилиниб, банк мутахассислари томонидан ушбу лойиҳаларни молиялаштириш имкониятлари ҳақида тушунчалар берилди. Шунингдек, тўғридан-тўғри мулоқот давомида талабаларга банк томонидан кўрсатилаётган хизматлар, амалиёт жараёнлари ва унда рақамли технологиялардан фойдаланиш имкониятлари намойиш этилди.\nТошкент давлат иқтисодиёт университетининг хорижий маслаҳатчиси ва эксперти, ҳозирги кунда Британиянинг Халт халқаро бизнес мактаби (Hult International Business School)да фаолият кўрсатаётган Хамид Иргашев иштирок этиб, онлайн видеоалоқа тартибида “Илмий-тадқиқот марказлари ва ўқув лобораторияларининг таълим жараёнида қўлланиши: аҳамият ва хорижий тажриба” мавзусидаги маърузасини тақдим этди.\nШунингдек, университетнинг хорижий давлатларда PhD ва DSc илмий даражаларини олган профессор-ўқитувчилари инновацион илмий-амалий ўқув лобораторияларининг илмий тадқиқотларни олиб боришдаги аҳамияти ҳақида йиғилганларга гапириб бердилар.\nМаълумот ўрнида. Тадбиркорлик ва ўзини-ўзи банд қилишга қаратилган лойиҳалар бўйича “Туронбанк” АТБ билан қиймати 2,5 млрд сўм миқдоридаги молиявий ресурсларни жалб этиш бўйича ишлар олиб борилаяпти.


Муборак ой шукуҳи — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nГулистон вақти: Тонг-4:05 Қуёш-5:32 Пешин-12:36 Аср-17:34 Шом-19:38 Хуфтон-21:06\nМуборак ой шукуҳи\nАллоҳ таолонинг баъзи кунларни бошқа кунлардан кўра ортиқроқ ва афзалроқ қилиб қўйиши бандаларига савобларини кўпайтириб олишлари учундир.\nМуҳаммад ибн Маслама ал Ансорий розияллоҳу анҳудан ривоят қилинади: Расулуллоҳ соллаллоҳу алайҳи васаллам: «Замонингизда Роббингизнинг туҳфалари бор, уни қарши олинглар. Шояд, улардан бир туҳфа сизларга етиб, ундан сўнг ҳеч қачон бахтсизлик кўрмасангизлар», дедилар.\nБандаларга туҳфа қилинган мавсумлардан бири Зулҳижжа ойининг аввалги ўн куни ҳисобланади. Бу кунларни ғанимат билган, уларни бекорга ўтказиб юбормаган инсон қандоқ ҳам бахтли инсондир. Бундай улуғ кунлар бандадан уни гўзал қарши олиши ва унда кўпроқ солиҳ амаллар қилишини талаб қилади. Инсон дунёда гўёки мусофир кабидир.\nЗулҳижжанинг ўн куни дейилганида, бу ойнинг биринчи ўн кунлиги кўзда тутилади. Ибн Аббос розияллоҳу анҳудан ривоят қилинади: «Набий соллаллоҳу алайҳи васаллам: «Ҳеч бир кундаги солиҳ амал Аллоҳ учун ушбу ўн кунликчалик маҳбуб эмас», дедилар.\n«Эй Аллоҳнинг Расули, Аллоҳнинг йўлидаги жиҳод ҳам-а?!» дейишди.\n«Аллоҳнинг йўлидаги жиҳод ҳам. Магар бир одам жони ва моли ила чиқса-ю, ундан бирор нарса қайтмаса, бундан мустасно», дедилар».\nТермизий, Бухорий ва Абу Довуд ривоят қилган.\nПайғамбаримиз соллаллоҳу алайҳи васалламнинг ушбу ўн кунчалик, деганлари Зулҳижжа ойининг биринчи ўн кунлиги, деганларидир.\nМулоҳаза қиладиган бўлсак, бу ҳадисда мазкур кунларда рўза тутиш ҳақида бевосита сўз юритилаётгани йўқ. Балки, солиҳ амал қилиш ҳақида сўз кетмоқда. Нафл рўза тутиш эса энг солиҳ амаллардан бири ҳисобланади.\nЗулҳижжа ойининг биринчи ўн кунида кўпроқ солиҳ амал қилишга қаттиқ тарғиб этишдан мурод, ўша кунлари қилинадиган солиҳ амаллар Аллоҳ учун энг маҳбуб солиҳ амал эканлиги сабабидандир. Саҳобаи киромлар бу сўзларни эшитгунларича Аллоҳ учун энг маҳбуб солиҳ амал Аллоҳнинг йўлида жиҳод қилиш, деб юрганлар.\nПайғамбаримиз соллаллоҳу алайҳи васаллам Зулҳижжа ойининг биринчи ўн кунлигида қилинган солиҳ амаллар Аллоҳнинг йўлидаги жиҳоддан ҳам афзал эканини тасдиқлаш билан бирга, биргина ҳолат бундан мустасно эканини таъкидладилар. У ҳам бўлса, Аллоҳнинг йўлида ўз моли ила жиҳодга чиқиб, шаҳид бўлган одамнинг иши устун эканлигидир. Демак, Зулҳижжа ойининг биринчи ўн кунлигида кўпроқ солиҳ амаллар қилишга уринмоғимиз лозим.\nУмму Салама ёки Ҳафса розияллоҳу анҳумолардан ривоят қилинади: «Набий соллаллоҳу алайҳи васаллам Зулҳижжанинг тўққиз кунида ва Ашуро кунида рўза тутар эдилар».\nАбу Довуд, Насаий ва Аҳмад ривоят қилган.\nУшбу ва ундан олдинги ҳадисларда Зулҳижжа ойининг биринчи ўн кунлигида кўп ибодат қилишга, хусусан, ўша ўн кунликнинг кундузларини рўза тутиб, кечаларини бедор ибодат билан ўтказишга тарғиб қилинмоқда. Албатта, Зулҳижжанинг ўнинчи куни ийди Қурбон байрами бўлиб, у куннинг рўзасини тутиш мумкин эмаслиги ҳаммага маълум ва машҳур бўлганидан айтиб ўтилмаган.\nАбу Қатода розияллоҳу анҳудан ривоят қилинади: «Аллоҳдан умид қиламанки, Арафа кунининг рўзаси ундан олдинги сананинг ва ундан кейинги сананинг каффороти бўлур», дедилар».\nБу, албатта, Ҳажга бормаган кишилар учундир. Демак, Ҳажга бормаганлар Арафа кунининг рўзасини тутсалар, улкан фазлга эга бўлурлар.\nИбн Аббос розияллоҳу анҳудан ривоят қилинади: «Набий соллаллоҳу алайҳи васаллам Арафада оғизлари очиқ бўлди. У Зот Умму Фазл юборган сутни ичдилар». Тўртовлари ривоят қилган.\nРасулуллоҳ соллаллоҳу алайҳи васаллам: «Ҳеч бир кундаги солиҳ амал Аллоҳ субҳанаҳу ва таолонинг ҳузурида ушбу ўн кунчалик улуғроқ ва маҳбуброқ эмас. У кунларда таҳлилни (лаа илаҳа иллаллоҳ), такбирни (Аллоҳу акбар) ва таҳмид (алҳамду лиллаҳ) ни кўпайтиринглар», дедилар.\nИбн Ҳажар розияллоҳу анҳу айтадилар: «Бу ўн куннинг афзаллигининг сабаби, бу кунларда намоз, рўза, ҳаж, арафа куни ва садақалар беришдан иборат улуғ ибодатлар жамлангандир. Бошқа кунларда бундай улуғ ибодатлар бирга жамланмайди.\nСайхунобод тумани бош имоми Васиев О.


Олий Мажлис палаталари тасдиқлаган Бандлик дастури доирасида аҳоли бандлигини таъминлаш борасида тумандаги давлат идоралари иши самарадорлиги қониқарли даражада эмас. Касб-ҳунар коллежлари битирувчилари, айниқса, ёш қизларни иш билан таъминлашда юзаки ёндашув ҳамда расмиятчилик ҳолатлари мавжуд.\nСоғлиқни сақлаш тўғрисидаги қонунларни ижро этиш бўйича, жумладан, аҳолига тиббий хизмат кўрсатиш борасида мавжуд қишлоқ врачлик пунктлари фаолиятини замон талаблари даражасида қайта кўриб чиқиш, олий малакали тиббиёт ходимлари билан таъминлаш ва зарур дори-дармонларни етказиб бериш лозим.\nЭкология ва атроф-муҳит тўғрисидаги қонун ҳужжатларини ижро этишда ҳам изчиллик етишмайди. Хусусан, туман ободонлаштириш бўлими томонидан жойларда чиқиндиларни белгиланган ҳудудларга олиб чиқиш бўйича ишлар тўғри йўлга қўйилмагани танқидий муҳокама қилинди.\nСессияда прокуратура, ички ишлар ҳамда бошқа давлат идораларининг фаолиятига алоҳида эътибор қаратилиб, уларни янада жонлантириш лозимлиги юзасидан тавсиялар берилди. Халқ депутатлари туман Кенгаши фаолиятини самарали ташкил этиш бўйича амалий таклифлар айтилди.\nТумандаги аҳолига бевосита хизмат кўрсатувчи идоралар, хусусан, электр, газ ва сув таъминоти, ер кадастри, банк ҳамда молия муассасалари раҳбарларининг ҳисоботлари эшитилди.\nЙиғилишда Олий Мажлис Қонунчилик палатаси Спикери Н. Исмоилов иштирок этди.\nМазкур рукндаги бошқа мақолалар: « Иқтисодиётни бошқариш: қонунчилик ва амалиёт\tҚонун ҳужжатларини тарқатиш тизимини тубдан такомиллаштириш — давр талаби »


Бухорода 70 ёшли эркак қўшнисини ўзаро жанжалда ўлдирди - Халқ сўзи\nБухорода 70 ёшли эркак қўшнисини ўзаро жанжалда ўлдирди\n08:01 27 Ноябрь 2021 Жамият\nБухоро вилоятида 70 ёшли қария қўшнисининг юрагига ўроқ билан уриб ўлдирди. Бу ҳақда вилоят ИИБ матбуот хизмати хабар берди.\n24 ноябрь куни соат 08:30 атрофида Бухоро вилояти Ғиждувон туманидаги Гаждумак маҳалласида жанжал келиб чиқди. Уй олдида ободонлаштириш билан шуғулланаётган 70 ёшли қария қари дарахтнинг шохларини кесиб ташлади. 55 ёшли қўшниси ғазабланиб, дарахт ўзига тегишли эканлигини айтди.\nУлар ўртасида оғзаки тўқнашув бошланиб, эркак киши аёлни ўроқ билан уриб ўлдирган. 55 ёшли фуқаро воқеа жойида вафот этган.\nСуд-тиббий экспертизасининг дастлабки маълумотларига кўра, аёл чап елканинг юқори орқа юзасидан чап кўкрак қафасига ўтиб, ўткир кесувчи буюм билан урилган зарба натижасида ички ва ташқи қон кетиши натижасида вафот этган.\n70 ёшли қарияга нисбатан 97-модда 1-қисми (Қасддан одам ўлдириш) билан жиноят иши қўзғатилган. Гумонланувчи процессуал тартибда ушланган.


COVID-19-ГА ҚАРШИ ИНСОНЛАРДА РУҲИЙ КУЧ ЗАРУР – BUXORO MUHANDISLIK-TEXNOLOGIYA INSTITUTI\nBy Mirshod Talabov Yangiliklar Comments Off on COVID-19-ГА ҚАРШИ ИНСОНЛАРДА РУҲИЙ КУЧ ЗАРУР\nПрезидентимиз бутун дунёда ҳукм сураётган коронавирус пандемиясининг салбий таъсири, юзага келаётган инқирозлар ва глобал муаммолар ҳақида тўхталишлари билан бирга мамлакатимизда юзага келган вазият, айрим фуқароларнинг вафоти муносабати билан уларнинг оила аъзоларига таъзия билдирдилар. Давлатимиз раҳбари хориждан олиб келинган фуқароларимизнинг карантинга олингани, келгусида пандемия оқибатларини камайтириш ва унинг кенг тарқалиши олдини олиш мақсадида мамлакатимизда олиб борилаётган кенг кўламли ишлар тўғрисида ҳам тўхталиб ўтдилар.\nХўш, биз бундай вазиятдан қандай хулосалар чиқариб яшаяпмиз? Юзага келган бу вазиятдан тўғри ва оқилона фойдаланиш лозимлиги ҳақида уйлаб кўряпмизми? Яъни бу вазият одамларнинг ўз инсоний потенциалини кучлироқ ишга солиш ва ривожлантириши учун муҳим бўлган шарт-шароитни яратди десак адашмаймиз. Бундай шароитда биз биринчи навбатда, иш кунимизни яхшилаб режалаштириб, тўғридан – тўғри ўзимиз устимизда ишлашимиз керак. Кимдир китоб мутолаа қилиши, кимдир ижод қилиб асарлар ёзиши, яна кимлардир каштачилик, рассомчилик билан шуғулланиши натижасида яхши самарага эришади.\nШу ўринда бир нарсани таъкидлашни жоиз деб билдим. Биз мустақил ишлаш деган тушунчани анча вақтдан буён эсимиздан чиқариб қўйганмиз. Инсонлар ўз интеллекти устида, мустақил ишламай қўйдилар. Оқибатда эса биз бир қолипда яъни, бир хил фикрлайдиган, шу қолипдан ўзгача фикрламайдиган одамларга кўпроқ дуч кела бошладик. Бундай ҳолат эса ўз-ўзидан ҳаёт тарзимизда муаммолар келтириб чиқара бошлади. Кўплаб муаммоларнинг таг замирида, қолип фикрлаш, профессионалликнинг йўқлиги, ҳамда инсон ўзининг потенциалини ишга сола олмаслиги ётади. Айни дамда, шу коронавирус даврида ўзимизнинг потенциалимизни, ўз ақлий салоҳиятимизни ишга солиш имкониятига вақт нуқтаи назаридан эга бўлишимиз мумкин. “Бир ёмоннинг, яхшиси ҳам бор” деганларидек, бу ҳолат бизларни янада ўзимизнинг ақлий салоҳиятимизни ошириш, профессионал даражамизни кўтариш имконини яратмоқда.\nАзалда, юрт раҳбарлари турли талофатлар, урушлар ва глобал бахтсиз ҳодисаларнинг олдини олиш ёки уларнинг оқибатларини бартараф этишда жонбозлик кўрсатганликларини яхши биламиз. Лекин 34 миллион аҳолига эга бўлган катта давлатнинг раҳбари бугунги ташвишли кунларнинг барча юкини ўз зиммаларига олдилар.\n“Тарихни шахслар яратади”, деган ибора бежизга айтилмаган. Бугун давлатлар қанчалик қудратли, аҳолиси қанчалик кўп бўлмасин, пандемия олдида шошиб қолмоқда. Ана шундай оғир ва якуни ҳали кўринмаётган кунларда масъулиятни ўз зиммасига олиб, халқни талофатсиз бу балодан олиб чиқиш, далат бошқаруви ва иқтисодиётида ўйлаб кўрилмаган тезкор тадбирларни ўтказиш, яъни мобил шифохона, ижтимоий ҳимояга муҳтож қатламни аниқлаб, уларга манзилли амалий ёрдам кўрсатиш, мамлакатни тоза, озода тутиш, жамиятни етаклаш, пенсия, нафақаларни эгалари қўлига ўз вақтида етказиш, иқтисодиётнинг энг муҳим йўналишлари, айниқса, олий таълим йўналишларидан бири бўлган қишлоқ хўжалигини юритиш, тадбиркорларга қўшимча имтиёзлар бериш орқали уларнинг иқтисодиётдаги иштирокини кенгайтириш каби масалаларни фақат ўз халқи ва юртини қалбдан севган одамгина ҳал эта олади.\nБиз бундан тўғри хулоса чиқарган ҳолда урф-одатларимизга қатъий риоя этишимиз, хусусан, азал-азалдан мавжуд – қўлини кўксига қўйиб саломлашиш, уйга меҳмон келганда қўлга сув қуйиш, жамоат жойларида масофани ушлаш, мева-сабзавотларни кўп истеъмол қилиш каби урфларимизни янада мустаҳкамлаш лозимлигини ҳам эсдан чиқармаслигимиз керак. Бундан ташқари, ҳар қандай қийинчиликка қарамасдан, ўз хизмат бурчини виждонан бажаришимиз, аҳоли ўртасида ваҳима ва саросима гаплар тарқалишига асло йўл қўймаслик лозимлиги ҳам эслаб туришимиз керак. Бундай бало хонадонларимиз тоза, озода, ўзимиз ҳам руҳан, ҳам жисмонан пок, сабр-тоқат билан оила бағрида бўлгандагина даф бўлиши мумкин. Шу ўринда кўпни кўрган, ҳар қандай қийичинликларни мардонавор енгиб ўтган нуроний оталаримиз, мунис оналаримиз ўз жонкуярлиги, сабр-бардоши, эзгу дуолари билан барчага ибрат бўладилар. Касалликни маҳалламизга, уйимизга, оиламизга олиб кирмаслик учун энг аввало ўзимиз масъул эканимиз, бунинг учун биз инсонларга катта ақл ёки билим керак эмаслигини унутмаслигимиз керак.\nБиздан бугунги оғир кунларда фақат сабр-тоқат қилиш, соғлигимизни сақлаш, илм олиш, ибодат қилиш, ўзлигимизни англаш, ўзимизни ва атрофимиздагиларни асраш, энг асосийси, инсон деган номга муносиб бўлишимиз талаб этилади, холос. Чунки руҳан кучли бўлган ҳар қандай инсон офатларни енга олади.\nҚ.Ю.Махмудов – “Механика ва архитектура-қурилиш” факультети ЁБИБ декан ўринбосари


Ўзбекистон ҳуқуқ-тартибот идоралари сентябрь ойида диний радикал гуруҳларга қарши курашни кучайтиргани, фаоллашган диний жамоалар манзилларида рейд уюштираётгани кузатилмоқда.\nМанбаларга кўра, бу тадбирлар Афғонистонда ҳокимият Толибонга ўтгач, Ўзбекистонда ҳам диний радикализм таҳдиди ортаётгани ортидан бошланган.\nСурхондарё вилоятидаги манбаларга кўра, Афғонистон билан чегараолди ҳудудларида ДХХ ва ИИВ органлари ходимлари назорати фавқулодда кучайтирилган. Аснода умумиятла, диндор қатлам ва рўмолли, ҳижобли аёллари бўлган оилалар устидан яна назорат кучайгани айтилмоқда.\nИИВ берган расмий маълумотларга кўра, сўнгги бир ой ичида 200 га яқин шахс қўлга олинган ва уларнинг асосий қисми “Ҳизбут Таҳрир” жамоасига аъзоликда гумонланиб, ушланган.\nРасмий хабарларда қўлга олинганларнинг 100га яқини Жиноят кодексини 159 ва 2442 - моддалари билан қўзғатилган жиноят ишлари доирасида турли муддатларга ушланган. Қолганларига нисбатан эса Маъмурий жавобгарлик тўғрисидаги кодекснинг тегишли моддаларига асосан маъмурий жазо чораси кўрилгани айтилди.\nАйни пайтда ИИВ Ахборот хизмати аҳолини муттасил равишда огоҳлантирмоқда:\n“Ҳизб-ут Таҳрир” экстремистик ташкилоти сафида фаолият қилиш, ғояларини қўллаб-қувватлаш, материалларини тайёрлаш, сақлаш ҳамда тарқатиш жиноий жавобгарликка тортилишга сабаб бўлади. Ўзингизни ва фарзандларингизни экстремистик оқим ва террористик ташкилотлар сафига қўшилиб қолишдан асранг!”.\nАйни пайтда, ИИВ тизимидаги манбаларга кўра, куч ишлатар тизимларда кейинги бир неча йил ичида ўзбек жамияти, жумладан, ижтимоий тармоқларнинг ўзбек сегментида исломийлашув жараёни кучайганидан хавотирлар мавжуд.\n“Турли радикал гуруҳларнинг фаоллаша бошлагани ҳақида сигналлар анчадан бери бор эди. Биласиз, улар доим кузатувда. Лекин “Хавсиз ҳудуд” тадбири бошланганидан кейин манзилли бориб, ашёвий далиллар билан қўлга олинди. Кўпчилиги олдиндан рўйхат, қамоқда бўлганлар. Қидирувда бўлганлар ҳам бор. Расмий хабарлар тарқатилдику! Кейин, “Одноклассники”, Фейсбук тармоқларида радикал, экстремист шахслар таъсирига тушиб қолган ёш-ёш йигитлар ҳам бор, аёллар ҳам бор”, дейди шу кунда Тошкентдаги туманларнинг бирида ИИВ терговчиси бўлиб ишлаётган манба, шахси сир сақланиши шарти билан.\nТошкентдаги бўлинмалардан бирида муқаддам терговчи бўлиб ишлаган яна бир собиқ ИИВ ходимига кўра, сўнгги бир неча йил ичида бунақа рейдлар ўтказилмаётган эди.\nУнинг фикрича, Шавкат Мирзиёев келиши билан диний эркинликларнинг берилиши, “қора рўйхат”даги шахсларга чекловларнинг бекор қилиниши, анча-мунча қамоқдаги диндорларнинг озод қилиниши аҳолининг диндор қатламидаги қўрқувни анчагина аритган ва ҳокимият идораларида ҳам диндорлар сони кўпайган.\nЎзбекистонда диний мавзуларни ёритиб келаётган ўзбекистонлик журналист фикрича, Тошкент ва қатор вилоятлардаги ҳибслар мамлакатдаги диний қатлам орасида ваҳима уйғотмаган.\nУнинг хотирлашича, Ислом Каримов бошқаруви пайтида бундай ҳолатлар тезда овоза бўлар эди, чунки аксар ҳолларда бундай ҳибслар сохта айбловлар ёки ҳуқуқ бузилишлари билан амалга оширилар эди.\nАммо Шавкат Мирзиёев ҳокимиятга келганидан бери оммавий қўлга олиш, судлашлар, қамоққа ташлашлар кузатилмаяпти.\nИжтимоий тармоқларда қатор фаоллар, журналист ва сиёсий таҳлилчилар, Афғонистонда Толибон ҳокимиятга келиши билан, ижтимоий тармоқларда диндор ва дунёвий қатлам орасидаги масофа чуқурлашаётгани, хусусан толибларга хайрихоҳлик билдирувчи ўзбекистонликлар сони ортаётганига эътибор қаратмоқда.\nИслом Каримов бошқаруви даврида Афғонистон диний радикализм ва халқаро терроризм манбаси сифатида кўрилган. Ҳукумат нафақат Афғонистондаги радикал гуруҳларга қўшилган ўзбеклар, балки уларнинг яқинларини ҳам қаттиқ назоратда ушлаган. Ўзбекистон ҳуқуқ-тартибот идоралари радикал диний гуруҳларга аъзоликда гумон қилинган ёки уларга алоқаси бўлмаган мустақил диндорларга нисбатан ҳам систематик қийноқлар қўллангани учун танқид қилинган.\nТанқидчилар Каримовни, хавфсизлик тизимлари қонунбузарлигини оқлаш учун исломий радикализм хавфидан фойдаланишда айблаб келганлар.\nТурли ҳисоб-китобларга кўра, Ислом Каримов бошқаруви пайтида диний-сиёсий мазмундаги айблов билан қамалганлар сони 12 мингга етган.\n2016 йилда Ислом Каримов вафот этиши ортидан, президентликка келган собиқ Бош вазир Шавкат Мирзиёев диний сиёсатда ислоҳотларни ваъда қилди. Илк ислоҳотлардан бири сифатида, қонунчиликдаги жазолаш амалиётини либераллаштирди. Хусусан ҳибсга олиш, қамоқда сақлаш ва жазони ўташ тартибини енгиллаштирди.\nИслом Каримов даврида тақиқланган диний ташкилот ва ҳаракатларга аъзоликда гумон қилинган минглаб шахслар “қора рўйхат” дан чиқарилди. Шавкат Мирзиёев ўз чиқишларидан бирида рўйхатдагилар сони 17 минг, чиқарилганлар сони 16 минг, деган эди.\nТаҳлилчилар Ўзбекистонда Ислом Каримов бошқаруви даврида муттасил чеклаб келинган диний эркинликлар қайтарилаётгани, айни пайтда мамлакат ва ташқарисида диний радикализм таҳдидининг кучайишига сабаб бўладиган омиллар сақланиб қолаётганини айтишмоқда.


прокурор» қўлга олинди\nвилоятида фуқаролардан муқаддас Ҳаж амалини ўташ учун рухсатнома олиб бериш\nучун пора талаб қилган "сохта прокурор” Бахтиёр Ахунов жиноят устида қўлга\nБош прокуратурасининг "Ҳуқуқ” газетасида ёзилишича, ўзини вилоят прокурори деб\nтаништирган Б. Ахунов муқаддам уч марта жиноий жавобгарликка тортилган.\nАмнистия қўлланилгач, жиноят ишлари тугатилиб, жазодан кутилиб қолган.\nмуқаддас Ҳаж амалиётини ўташ учун рухсатнома олишига кўмаклашиш мақсадида\nкишилардан 1000 доллар "хизмат ҳақи” олади. Б. Ахунов "ҳукуматда ва Диний\nқўмитада юқори лавозимлардан ишлайдиган танишлари орқали ҳаж сафарига\nрухсатнома олиб бериши мумкин”лигини айтади.\n2013 йили Ҳаж зиёратига бора олишмагач, у "Ҳаж сафари учун ҳаракатни бироз кеч\nбошлаганликларини” важ қилиб кўрсатади ва уларни Умра зиёратига юбориши\nмумкинлигини айтади. Бунинг учун яна 400 доллардан талаб қилади.\nвилояти прокуратураси ходимлари уни жиноят устида қўлга олиб, тергов ҳужжатлари\nЮртимизда мустақиллигимизнинг дастлабки йилларидан\nбошлаб, тадбиркорлик билан шуғулланувчилар учун кенг имтиёзлар яратилмоқда.\nАйниқса, cолиқ тўғрисидаги қонун ҳужжатларига мувофиқ, кўплаб қулайликлар\nяратилиши уларнинг фаолиятини ривожлантиришда муҳим омил бўлмоқда.\nШу боис ҳам, тадбиркорлик бугунги кунда жамиятимиздаги\nижтимоий-иқтисодий барқарорликнинг кафолати ва таянчи, юртимиз тараққиёти\nйўлидаги фаол ҳаракатлантирувчи кучга айланиб улгурди. Иқтисодиётнинг муҳим\nйўналиши бўлган бу бўғинни ривожлантиришга, уни қўллаб-қувватлаш ва\nрағбатлантиришга қанчалик кўп эътибор қаратилмасин, айрим шахслар бундай\nимтиёзлардан фойдаланиш ўрнига, ноқонуний йўл орқали тадбиркорлик билан\nшуғулланишни маъқул кўрмоқдалар.\nҚозоғистонлик Константин Фёдоров республикамизни\nбедарвоза деб ўйлади, шекилли, қонунларимизни четлаб ўтиб, мўмай даромад\nорттирмоқчи бўлди. Қонунлари устувор юртда жиноятга жазо муқаррар эканлигини\nунутди ва қонунга хилоф равишда компьютерлар, ноутбуклар ҳамда нетбуклар сотиш\nбилан шуғуллана бошлади. К.Фёдоров ҳеч қандай ҳужжати ва сертификати бўлмаган\nтехника воситаларини номаълум шахслардан сотиб олиб, "Абу Сахий",\n"Янгиобод" бозорларида пуллайверди.\nХалқимизда "кўза кунда эмас, кунида синади",\nдеган мақол ҳаётдан олиб айтилганлиги яна бир бора тасдиғини топди. СВОЖЖДЛҚК\nдепартаментининг Юнусобод туман бўлими ходимлари томонидан ўтказилган тадбирда\nқонунбузарнинг қилмишлари фош этилди. Унинг Юнусобод туманидаги уйи кўздан\nкечирилганда, 16 млн. 573 минг сўмлик компьютер, ноутбук ҳамда нетбуклар\nтопилиб, ашёвий далил сифатида олиб қўйилди. Шунингдек, устомон бу йигитнинг\nуйидан яна 55 млн. 745 минг сўмликдан ортиқ 158 дона яроқсиз ҳолдаги турли\nкомпьютер техника воситалари ҳамда уларнинг эҳтиёт қисмлари ҳужжатлаштириб\nЮқорида таъкидлаганимиздек, жиноят жазосиз қолмайди.\nК.Фёдоровнинг қилмишини атрофлича кўриб чиққан жиноят ишлари бўйича Юнусобод\nтуман суди ҳуқуқбузарга нисбатан тегишли жазо тайинлаб, ҳукм чиқарди. Унга\nкўра, К.Фёдоров энг кам иш ҳақининг 200 баробари миқдорида жарима тўлайдиган\nбўлди. Шунингдек, икки йил муддатга савдо-сотиқ билан шуғулланиш ҳуқуқидан ҳам\nОйбек ГАИПОВ, СВОЖЖДЛҚК\nдепартаментининг Юнусобод туман бўлими бошлиғи\nФоришда пенсия пуллари почтачилар томонидан ўзлаштирилгани аниқланди\n«Ўзбекистон почтаси» компаниясининг Сариосиё туман\nбўлими ходими 5 нафар пенсионернинг 1,7 миллион сўмдан ортиқ пенсиясини\nимзоларни сохталаштириш йўли билан ўзлаштирган. Бу ҳақда, «Ҳуқуқ» газетаси\nБундан ташқари, у 86 нафар пенсионердан коммунал тўлов\nучун йиғилган 2,4 миллион сўмни ҳам талон-тарож қилган. Почтачига иш ҳақидан 20\nфоизини ушлаб қолган ҳолда 2 йил муддатга ахлоқ тузатиш жазоси тайинланган.\n«Ўзбекистон почтаси» компаниясининг Фориш почта алоқа\nтармоғи мансабдор шахслари ҳам 2013 йил октябрь-ноябрь ойлари учун ажратилган\n43,7 миллион сўм пенсия пулларини ўзлаштиргани ва 96,2 миллион сўм пенсия\nпулларини сарфлагани фош этилган. Пушаймонлик сафари\nОдам савдоси ва унинг оқибатлари хусусида эшитмаган\nодам бўлмаса керак. Оммавий ахборот воситалари ушбу жиноят ҳақида бонг уриб,\nаҳолини ҳушёрликка чақирмоқда. Бироқ, булардан ҳамма ҳам хулоса чиқараяпти деб\nбўлмайди. Одамфурушларнинг хорижга, катта-катта маош тўланадиган ишга юбориш\nҳақидаги ёлғонларига учиб, жиноят қурбонига айланаётганлар ҳамон учраб турибди.\nЖиноят ишлари бўйича Бектемир туман судида одам\nсавдоси билан шуғулланишда айбланган бир қанча шахсларга доир жиноят ишлари\nкўриб чиқилди. Судланувчиларнинг жиноий фаолиятига нуқта қўйилди, уларга\nқилмишларига яраша жазо тайинланди. Кишини ўйга толдиргани айрим хотин-қизлар\nбундай кимсаларнинг тузоғига осонгина тушиб, қуллик занжирига ўзларини тутиб\nбераётганидир. Ғишт қолипдан кўчгандан кейинги афсус-надоматлардан эса фойда\nйўқ. Жабрланувчиларнинг суд мажлисида берган кўрсатмаларидан, ўйлаймизки,\nхорижда жарақ-жарақ пул ишлаш ниятида юрганлар тегишли хулоса чиқариб оладилар.\nЖабрланувчи О.Элназарова (барча исм-фамилиялар\nўзгартириб берилмоқда)нинг кўрсатмасидан:\n«2010 йилнинг март ойларида Олмалиқ шаҳрида Зара (кейинчалик\nбилсам, ҳақиқий исми Зуҳро экан) исмли қиз билан танишиб қолдим. Гап орасида у\nменга Хитойнинг Пекин шаҳрига официантлик ёки идиш-товоқ ювувчи қилиб ишга\nжойлаб қўйиши мумкинлигини, бир кунлик иш ҳақи камида 200 доллар бўлишини, ўзи\nҳам ўша жойга кетаётганини, лекин бунинг учун олдиндан 6500 доллар керак\nбўлишини, тураржойдан муаммо бўлмаслигини, бу масалани ўша ёқдаги танишлари ҳал\nқилишини, йўл ҳужжатлари ва харажатларини эса ўз зиммасига олишини айтди. Мен\nбу таклифни ўйлаб кўриб, жавобини айтаман дедим. Бир ҳафтадан кейин қўнғироқ\nқилиб, Хитойга боришга розилигимни билдирдим. Шундан сўнг у ўзининг «Нексия»\nрусумли автомашинасида келиб самолётга чипта олиш учун паспортимни олиб кетди.\nМарт ойининг охирларида Зара менга қўнғироқ қилиб, 7\nапрелда Пекинга учадиган самолётга чипта олганини, зарур буюмларим билан ўша\nкуни эрталаб Тошкентга етиб келишимни тайинлади. У мени «Қўйлиқ» бозорида\nкутиб олди ва иккаламиз аэропортга йўл олдик.\nПекинда бизни европа миллатига мансуб 25-30 ёшлардаги\nбир йигит кутиб олди. Кечқурун ўша йигитникида қолдик, эрталаб эса Зара\nиккаламиз «Муянг» меҳмонхонасига бориб жойлашдик. Кечки пайт Зара «Chocoladе»\nтунги клубида фоҳишалик қилишини, 6500 доллар топиш учун мен ҳам шундай қилишим\nкераклигини айтди. Бу гапларни эшитиб, қўрқиб кетдим, бунақа бўлиши хаёлимга\nҳам келмаганди. Мен унинг таклифига кўнмадим, у эса паспортимни, авиабилетимни\nолиб қўйиб, сув ҳам, овқат ҳам бермаслигини, ҳеч қаёққа кетолмаслигимни айтди.\nАлданганимни билиб, йиғлашга тушдим. У эса кўзёш тўкишдан фойда йўқлигини,\nҳеч ким ёрдам бермаслигини айтгач, унинг айтганига мажбуран рози бўлдим.\nКечқурун Зара мени тунги клубга бошлаб борди.\nБу ерда у турли ёш, турли миллатдаги мижозлар билан\nгаплашиб, мени уларга қўшиб меҳмонхонага жўнатиб юборарди. Бир кечада 2-3\nтагача мижозга хизмат қилган бўлсам-да, ҳеч вақо олганим йўқ. Бошимга тушган\nхўрликлардан қутулиш йўлини ўйлардиму, ҳеч иложини қилолмасдим. Шу зайлда бир\nойдан ортиқ вақт ўтди. Кутилмаганда Зара Тошкентга кетадиган бўлиб қолди. У агар\nменга пул юбориб турсанг, паспорт ва авиачиптангни ташлаб кетаман деди. Иложим\nйўқ эди, қайтиш авиачиптаси 1 июнга олинган, ҳали анча вақт бор эди.\nЗарага ҳаммаси сен айтгандек бўлади дедиму, у кетгач\n«иш»га чиқмай қўйдим. Бироқ, меҳмонхона тўлови, еб-ичиш учун пул зарур эди.\nНоилож «Chocoladе» тунги клубига бориб, яна танамни сотиш билан шуғулланишга\nмажбур бўлдим. Ниҳоят, юртга қайтадиган кун ҳам келди. Уйдагиларни яхшироқ иш\nтополмаганимни, топганим ўзимдан ортмаганини айтиб алдашга мажбур бўлдим. Бу\nорада Зара қайтиб келганимдан хабар топибди. Сен учун сарфлаган харажатларимни\nҳали қоплаганинг йўқ, шунинг учун ишни давом эттир деди. Бунинг қўлидан ҳар иш\nкелади деб ўйлаб, яна ихтиёримни унинг қўлига топширишдан бошқа чора тополмадим.\nЗаранинг Зоҳир ва Ибо исмли танишлари ҳужжатларимни тўғрилаш ва Хитойга\nжўнатиш билан шуғулланишди. Пекинда Зара кутиб олди ва яна «Chocoladе» тунги\nклубида «ишлай» бошладим.\nОрадан бир ойча вақт ўтгач, Тошкентдан Музина исмли\nқиз келди. У ҳам Заранинг алдовига учганини дарров сездим. Кечқурун Зара унга\nнима иш билан шуғулланишини айтганида бечора роса йиғлаб-сиқтади. Бироқ Зара\nунга бошқа йўл йўқ эканини тушунтирди. Шундай қилиб, иккаламиз Зара учун ишлай\nбошладик. У яна ов учун Тошкентга кетадиган бўлди ва бизни Лео исмли йигитга\nтопширди. Уйга қайтамиз десак, на ҳужжатимиз бор, на пулимиз. Музина\nиккаламиз яна тўрт ойча Зара ва Лео учун ишлагач, бир амаллаб Тошкентга келдик.\nЗара ва ҳамтовоқларининг кирдикорлари хусусида ҳуқуқни муҳофаза қилиш\nорганларига маълум қилдик.\nБизни ишлатишдан ташқари Зара ва унинг Лола исмли\nўртоғи ҳам тунги клубда фоҳишалик билан шуғулланар, улар ҳам бир кечада 2-3\nнафар мижозни қабул қиларди. Тошкентда уларни ишбилармон аёл қиёфасида кўриб\n«Одамлар хорижий давлатларга ишга кетиб, катта-катта\nпул ишлаб келаётганлиги ҳақида эшитардим. Имкони бўлса, мен ҳам чет элда\nишлаб келаман деб орзу қилиб юрардим. Алиса Лугай деган корейс хотин билан\nтасодифан танишиб қолганимда, унинг гапларини эшитиб, орзум амалга ошадиган\nбўлди деб севиндим. Ахир, у мени узоқ давлат эмас, қўшни Қозоғистондаги\nяхшигина ҳақ тўланадиган ишга жойлаштириб қўйишга ваъда берганди-да. Ундан йўл\nхаражатлари, тураржой билан таъминлаш масалалари иш берувчининг зиммасида\nэканини эшитиб, хурсанд бўлиб кетдим. Ҳақиқатан шундай бўлди, Алиса мен учун\nелиб-югурди. Қозоғистон чегарасида бизни Арман исмли йигит кутиб олиб, Остона\nшаҳрига олиб кетди. У бизни Инга исмли аёлга топширгач, ғойиб бўлди. Инга нима\nиш билан шуғулланишимни айтгач, бунга кўнмасдан роса йиғладим. Аммо фойдаси\nйўқ эди, у ҳатто йўқ қилиб юбориш билан пўписа қилди. Шундан сўнг сауналарда\nтанфурушлик билан шуғуллана бошладим. Инга сени беш минг долларга сотиб\nолганман, қарзингни узганингдан сўнг ишлаб топган пулингнинг йигирма фоизини\nолиб турасан деганди. Лекин қўлим пул кўрмади. Уйдагилар билан телефонлашиб\nтурардим. Бир куни ўғлим қаттиқ бетоб бўлиб қолганини, тезда етиб келишимни\nайтишди. Кошки эди Инга бунга кўнса. Йиғлаб-сиқтаб, ўғлим соғайиб кетиши\nбилан қайтиб келишимни, у учун яна пул ишлаб беришимни айтганимдан сўнг рози\nбўлиб, йўл харажати учун озгина пул берди, холос.\nЕтти ёт бегона одамнинг гаплари билан таваккал қилиб,\nкатта хатога йўл қўйганимни кеч тушуниб етдим. Хорижда бошимдан ўтказган\nхўрликлар, азоб-уқубатлар менга катта сабоқ бўлди».\n«Оилада кўпчиликмиз. Ишлаб, уйдагиларга ёрдамим тегса\nдеб таниш-билишлардан иш суриштириб юргандим. Танишимиз Баҳор хола Орзухон деган\nаёл кўпчиликни чет элга ишга жўнатаётганини айтиб қолди. Хуллас, ўша аёл\nбилан учрашдим. Қозоғистонга ишга юбораман, официантлик қиласан, ойига 500-600\nдоллар ишлайсан деди. Рози бўлдим.\nАйтилган куни сафар тайёргарлигини кўриб, йўлга чиқдим.\nЧегарадаги назорат пунктига келгач, Орзухон опа постдан алоҳида-алоҳида\nўтамиз, ҳамроҳларингиз борми деб сўрашса, йўқ деб айтинг, нима мақсадда\nҚозоғистонга бораяпсиз дейишса, айланиб келишга деб жавоб беринг деб\nқайта-қайта тайинлади. Назорат постида мендан сафардан мақсадимни сўрашди.\nУларга Орзухон опа ўргатган гапларни айтдим. Ҳуқуқ-тартибот ходимларидан бири\nменга рост гапиришни, алдовга учиб қолмаслигимни айтиб, айрим ноинсоф\nюртдошларимиз хотин-қизларни ишга жойлаштириш баҳонасида хорижга чиқариб, қул\nқилиб сотиб юбораётганликларини, хор-зорликда қийналиб, тузалмас\nкасалликларга дучор бўлаётганликларини тушунтирди. Унинг куюниб айтган\nгапларидан кўзим очилди. Ҳаммасини рўй-рост гапириб бердим. Менга бу ҳақда\nҳуқуқ-тартибот органига мурожаат қилишим мумкинлигини тушунтиришди.\nКейин билсам, Баҳор ва Орзухон опалар Қозоғистонга\nёш-ёш қизларни ишга жойлаштириш баҳонасида олиб ўтиб, сауна ва меҳмонхоналарда\nфоҳишалик қилишга мажбурлашар экан. Бундай хўрликка дучор бўлишдан асраб\nқолганликлари учун ҳуқуқ-тартибот ходимларидан миннатдорман».\nАнглаганингиздек, жабрланувчиларнинг барчаси\nодамфурушларнинг яхши ҳақ тўланадиган ишга жойлаштириш ҳақидаги ваъдаларига\nучиб, тузоққа тушишган. Уларнинг асл мақсадларидан бехабар бўлишган. Бу одам\nменга ўзи ким, нега хорижга кетишим учун елиб-югураяпти, нега мен учун ёнидан\nпул сарфлаяпти деб ўйлаб кўришмаган. Ахир, бир балоси бўлмаса, шудгорда қуйруқ\nна қилур деган мақол бежиз айтилмаган-ку. Оқибати эса...\nЮқоридаги жабрланувчилар каби одам савдоси қурбонига\nайланмаслик, аввало, ҳар кимнинг ўзига боғлиқ. Кимдир чет элда яхши ҳақ\nтўланадиган ишга жойлаштиришни таклиф қилса, унинг ваъдаларига лаққа тушманг.\nОгоҳ бўлинг, ҳуқуқ ва манфаатларингиз бузилишига, инсоний қадр-қимматингиз\nтопталишига йўл қўйманг.\nБектемир туман суди судьяси НАФС БАЛОСИ\nХалқимизда "Нафс балосидан сақласин", деган нақл бежизга\nайтилмаган. Эгри йўлга юрган қанчадан-қанча инсонлар бу балонинг қурбонига\nайланмоқдалар. Жорий йилда Бойсун, Шўрчи ва Узун туманларида содир этилган\nжиноятлар ўша нафс балосига учраган инсонлар томонидан содир этилган. Чунончи,\nАбдусалом Улуқов Бойсун туман электр таъминоти корхонаси бошлиғи лавозимида\nишларди. Ишининг "паст-баланди"ни тушуниб олган бу кимса ҳамкасблари\nорасида ўзининг "мен"лигини ўтказадиганлардан эди. У юқорида айтиб\nўтганимиздек, нафсининг қулига айланди. Ўз мансабини суиистеъмол қилиб,\nтадбиркор ва фуқароларнинг ҳақига хиёнат қилди.\nлуқмани фақатгина ўзининг "томоғи"га раво кўрмаган Абдусалом шу\nкорхонанинг ҳуқуқшуноси Ю.Салимовга ҳам илинади. Улар ўзаро тил бириктириб, ўз\nолдиларига мўмай даромад топиш мақсадини қўядилар.\nУлуқов Бойсун тумани "Инкабот" маҳалласида яшовчи фуқаро\nБ.Кучкелдиевдан электр энергияси бўйича 960 минг сўмлик қарздорлигини компьютер\nбазасидан ўчириш эвазига тамагирлик йўли билан 500 минг сўм талаб қилади.\nвилоят бошқармаси ва ҳуқуқни муҳофаза қилувчи органлар билан ҳамкорликда\nўтказилган тезкор тадбирда Бойсун туманидаги "Инкабот" маҳалласи ҳудудида\nжойлашган автомашиналар тўхташ бекати олдида "Дамас" русумли\nавтомашина ичида Бойсун туман электр тармоқлари корхонаси бошлиғи А.Улуқовнинг\nтопшириғига кўра корхона ҳуқуқшуноси Ю.Салимов фуқаро Б.Кучкелдиевдан 500 минг\nсўм пулни олган вақтида қўлга олинди.\n"Жанубгазтаъминот" УК Шўрчи туман газ таъминоти филиали назоратчиси\nО.Ўсаров истеъмол қилинган газ қарздорлигини йўқ қилиш эвазига пул талаб\nқилаётганлиги юзасидан 2013 йил 6 февралда ўтказилган тадбирда газ назоратчиси\nО.Ўсаров тамагирлик йўли билан У.Чориевдан 200 АҚШ доллари ва 100 минг сўм\nпулни пора тариқасида олаётган вақтда қўлга олинди.\nО.Ўсаров ўзининг кўрсатмасида пора тариқасида олинган пулларни туман газ\nфилиали ҳуқуқшуноси Қ.Хўжамбердиевга беришини айтиб, ушбу пуллар махсус кимёвий\nишлов берилиб кузатувга олинганда, Қ.Хўжамбердиев ўз хизмат хонасида\nО.Ўсаровдан пора тариқасида 200 АҚШ доллари ва 100 минг сўмни олаётган вақтида\nбу кимса ҳам ҳуқуқ-тартибот идоралари ходимлари томонидан ушланган.\nташқари, Узун туман электр таъминоти корхонаси назоратчиси О.Буранов истеъмол\nқилинган электр энергияси қарздорлигини йўқ қилиш ва электр тармоғига қайта\nулаб бериш эвазига фуқаро А.Ғозиевдан товламачилик йўли билан ҳақ беришини\nталаб қилиб, 150 минг сўм пулни олаётган вақтида воқеа жойида ушланган.\nолдида виждонини унутиб, раҳбарликни имтиёз деб билган ушбу кимсалар ўз\nқилмишларига яраша жазоларини олишди.\nРўзимаҳмад Турсунқулов, СВОЖЖДЛҚК департаментининг Сурхондарё\nвилоят бошқармаси катта инспектори\nВИЖДОН АМРИНИ ЧЕТЛАБ...\nКам таъминланган, боқувчисини йуқотган, қисқаси, ўзгалар кўмагига\nмуҳтож кишиларга ёрдам қўлини чўзиш халқимизнинг қон-қонига сингган одат,\nтаъбир жоиз бўлса, инсоний тамойилдир. Шу билан бирга, ногиронлар ҳам\nдавлатимизнинг доимий эътиборида. Уларнинг жамиятдан узилиб қолмаслигини\nтаъминлаш бугунги куннинг долзарб вазифаси бўлиб, юртимизнинг турли жойларида\nногиронларни тиббий меҳнат экспертизасидан ўтказувчи ҳудудий комиссиялар\nфаолият юритмоқда. Шулардан бири Асака туманидаги тиббий меҳнат экспертизаси\nмуассаса вилоятимиздаги учта — Асака, Марҳамат ва Булоқбоши туманларига хизмат\nкўрсатиб келади. Унинг ҳисобида 7251 нафар ногирон мавжуд бўлиб, тиббий меҳнат\nэкспертизаси комиссияси раиси Шодмонқул Аралов уларнинг саломатлигига, зарур\nпайтда соғломлаштириш тадбирларини амалга ошириш, уйи ёки шифохонада\nтекширувдан ўтказиш каби ишларга масъул эди. Бироқ, у ўзига юклатилган вазифани\nамалга ошириш, кемтик кўнгилларга малҳам бўлиш ўрнига, ўз манфаатига мос қадам\nташлашга уринди. Оқибатда эса...\nшундаки, у Ўзбекистон Республикаси Вазирлар Маҳкамасининг қарорига асосан,\nмуддатсиз ногиронларни қайта тиббий кўрикдан ўтказиши керак эди. Шу мақсадда ўз\nкомиссиясига бириктирилган туманлардан бирига боради. Ногиронларни тиббий\nкўрикдан ўтказиш бошланади. Унга мазкур туман тиббиёт бирлашмасининг кўп\nтармоқли марказий поликлиникаси врачлик консультатив комиссияси раиси\nвазифасида ишлаган Б.Гадоев (исм-фамилиялар ўзгартирилган) ва икки ҳамшира\nҳамроҳлик қиладилар. Навбатдаги хонадонга киришади. Бу ерда 2-гуруҳ ногирони\nТолиб ака истиқомат қиларди.\nТолиб аканинг аризасини синчиклаб кўриб чиққач, унга шошилинч тез тиббий ёрдам\nбўлимига бориш ва қайта кўрикдан ўтиш лозимлигини тайинлади.\nқайтишар экан, йўл-йўлакай Ш.Аралов Б.Гадоевга нималарнидир тушунтира бошлади.\nБ.Гадоев ҳам унинг гапларини тасдиқлади.\nбир неча кун ўтиб, Толиб ака текширувга келди ва бир неча варақ солинган ихчам\nпакетни Б.Гадоевнинг қўлига тутқазди. Б.Гадоев қоғозларни кўриб чиққан\nбўлди-да, бир-иккита ҳужжатлар кам эканлигини айтди. Толиб ака қанақа ҳужжат\nкераклигини сўраган эди, бу ишларнинг оворагарчилиги кўплиги, гап раисга\nтақалиши-ю, унинг ҳам бошида раҳбарлари борлиги, ҳужжат тўкис бўлмаса, иш осон\nкўчмаслиги ҳақидаги жавобни олди.\nака ҳайрон бўлиб қолди. "Ахир раиснинг ўзи тиббий кўрикдан ўтишни\nтайинлаганди-ку", — дея энди оғиз жуфтлаган эди, Б.Гадоев унинг гапини\nTўғри, бироқ бунинг учун сиз билган-билмаган яна анча ҳужжат керак. Ёши катта\nодам экансиз, келинг, 200 минг беринг, ўрнингизга зарур ҳужжатларни ўзимиз\nтайёрлаб, Шодмонқул акага жўнатаман.\nХўп, шундай қилдик ҳам дейлик, тиббий кўрикдан қачон ўтаман?\nАйтяпман-ку, Шодмонқул акага ҳужжатларни юборамиз. У киши бўлди деса, бас. Ўша\nкуниёқ мушкулингиз осон бўлади...\nака бироз ўйланиб тургач, айтилган пулни бериб юборишини маълум қилиб, чиқиб\nкетди. Йўлдаги маслаҳат осонгина ҳал бўлганидан қувонган Б.Гадоев бу ҳақда\nраисга айтгиси келди-ю, бироқ фикридан қайтди. Чунки у сувни кўрмай, этик\nечмайдиганлар хилидан эди.\nуч кун ўтди. Б.Гадоев ишга энди келиб турганди, эшик очилиб, остонада бир аёл\nкўринди. Толиб аканинг аёли эканлиги, эри омонат бериб юборганини айтган эди,\nБ.Гадоевнинг чеҳраси ёришди. Омонатни аёлнинг қўлидан олиб, очиб кўрди — ўзи\nкутганидай икки боғлам! Шундан кейин аёлга юзланди-да, эри эрта ё индинга\nкелиши мумкинлигини, унгача керакли ҳужжатларни ўзи тайёрлаб қўйишини айтиб,\nваъдани қуюқ қилди.\nаёл чиқиб кетиши билан хонага кириб келган ходимлар ўзларини таништирганларида,\nунинг хаёлидан нелар кечгани фақат ўзигагина маълум.\nҳамда унинг воситачилигида тамагирлик йўли билан пора олган Ш.Араловга нисбатан\nжиноят иши қўзғатилди. Ушбу ишни кўриб чиққан жиноят ишлари бўйича Шаҳрихон\nтуман судининг ҳукми билан Ш.Аралов 3 йил муддатга моддий жавобгарлиги бор\nбўлган мансаб вазифаларида ишлаш ҳуқуқидан маҳрум этилиб, энг кам иш ҳақининг\nюз баравари миқдорида жарима тўлайдиган ва ушбу жарима давлат фойдасига\nундириладиган бўлди. Б.Гадоев эса 3 йил муддатга моддий мансабдорлик\nвазифаларида ишлаш ҳуқуқидан маҳрум қилиниб, ойлик даромадининг 30 фоизини\nдавлат фойдасига ушлаб қолган ҳолда, 3 йиллик ахлоқ тузатиш ишлари жазосига\nинсоннинг ҳамёнига кўз тикиш, қонунни менсимай, виждон амрини ҳам четлаб ўтган\nкимсаларнинг қилмиши ана шундай тарзда якун топди.\nИлҳомжон ҚЎЧҚОРОВ, СВОЖЖДЛҚК департаментининг Марҳамат туман\nМанба: "Ҳуқуқ ва бурч" журнали, "Ҳуқуқ" газетаси, "Кун" интернет нашри, Ўзбекистон Миллий Ахборот агентлиги - УзА\nДата - 30.03.2014


Дональд Трамп Афғонистондан АҚШ ҳарбийларини олиб чиқиш масаласини ўрганмоқда\n26 январ 2021, Тошкент вақти: 03:58\nАҚШ президенти Афғонистондан Америка ҳарбийларини олиб чиқиш масаласини кўриб чиқмоқда. Бу ҳақда АҚШ матбуоти Оқ Уй расмийларига таянган ҳолда 20 декабрда хабар тарқатди.\nХабарда Афғонистондаги АҚШ қўшинларини олиб чиқиб кетиш муддати ва бу иш қачондан бошланиши тўғрисида маълумот берилмаган. Пентагон бу борада изоҳ беришдан бош тортди.\nМазкур хабар, Трамп Суриядан АҚШ ҳарбийлари зудликда олиб чиқиб кетилиши тўғрисида баёнот берганидан бир кун ўтиб пайдо бўлди.\n-Биз Сурияда узоқ курашдик. Мен президентлик қилган икки йил давомида бу кураш кучли бўлди ва биз «Ислом давлати» гуруҳини енгдик. Биз у ерни озод қилдик, энди эса қўшинларимизни уйларига қайтарадиган вақт етиб келди,-деб билдирган эди Трамп.\nАҚШ сиёсатчилари ва иттифоқчилари Дональд Трампнинг бу қарорини “жиддий хато” сифатида баҳоламоқда.


Маъмур Икромов: "Хўжанд билан деярли 90 фоизга келишдик"\n6 февраль, 2020, 06:56\nТеглар:Хўжанд | Тожикистон\n"Хўжанд" ўз таркибини ўзбекистонлик футболчилар ҳисобига кучайтирмоқда.\nТожикистоннинг кўзга кўринган жамоаларидан бири “Хўжанд” айни пайтда янги мавсумга Тошкентда тайёргарлик кўрмоқда. Шунингдек, таркибдаги селекция ишлари ҳам олиб борилмоқда. Айниқса, бир қатор ўзбекистонлик футболчилар янги мавсумни “Хўжанд” сафида бошлашлари кутилмоқда.\nМасалан, ўтган мавсумни Самарқанднинг “Динамо” жамоасида ўтказган ҳимоячи Сирож Ҳамроев жорий йилда “Хўжанд” сафида тўп суриши ойдинлашди. Шунингдек, “Шўртан”да тўп сурган ва яқинда “Бухоро”да шуғулланаётган ярим ҳимоячи Суннат Мамадалиев ҳам тожикистонликлар жамоасида мавсумга тайёргарлик кўрмоқда.\nБундан ташқари, хўжандликлар дарвозани мустаҳкамлаш мақсадида яқинда “Локомотив”ни тарк этган посбон Маъмур Икромовни жалб этишди. Катта эҳтимол билан 37 ёшли дарвозабон янги мавсумни “Хўжанд” сафида бошлаши кутилмоқда. “Хўжанд”нинг “Локомотив”га қарши ўтказган назорат учрашувида Икромов тожикистонликлар сафида майдонга тушди. Маъмур ҳам “Хўжанд”га ўтаётганини тасдиқлаб шундай деди:\n- Бунгача мен “Оқ-тепа” жамоасининг машғулотларида қатнашиб юргандим, - дейди Икромов. - Тожикистоннинг “Хўжанд” клуби эса икки ҳафталик йиғин ўтказиш учун Тошкентга келишди ва “Оқ-тепа” жамоасининг майдонида шуғулланишаётганди. “Оқ-тепа”да ишлаётган дўстим Саидкомил Акбаров эса “Хўжанд” жамоаси раҳбарлари билан таниш экан. Улар эса дарвозабон излашаётганини айтишган. Натижада Акбаров бу борада уларга мени тавсия қилган. Шу тариқа, мени таклиф қилишди. “Хўжанд” жамоасида дарвозабонлар мураббийи сифатида Алишер Тўйчиев ишламоқда. У Тожикистон миллий терма жамоасининг мураббийлар штабида ҳам фаолият кўрсатмоқда. У ҳам раҳбариятга мени жамоада олиб қолишини сўраган. Раҳбарият билан гаплашдик ва деярли 90 фоизга келишиб олдик.\n- “Хўжанд”нинг янги мавсумдаги мақсадлари жиддий. Тожикистон етакчиси “Истиқлол”га муносиб қаршилик кўрсатишга ҳаракат қилишмоқда. Шунингдек, “Хўжанд” ОФК Кубогининг саралаш босқичида иштирок этади. Бунинг учун Қирғизистон ёки Туркманистон жамоасига қарши ўйнайди. Бу беллашув 19 февралда бўлади. Асосий мақсад эса ОФК Кубогининг гуруҳ босқичига чиқиш.\n- Тўғрисини айтсам, ҳали ўзимиздан таклиф бўлгани йўқ. Фақат “Оқ-тепа”дан таклиф тушганди. Энди эса “Хўжанд”дан қизиқиш бўлди ва ҳозирча бу вариант маъқулроқ бўлиб турибди. Аслида мен бу йил фаолиятимни тугатиб мураббийликка ўтмоқчи бўлиб тургандим. Аммо яна бемалол ўйнашга кучим етади.\n- “Хўжанд”даги муҳит яхши экан. Бош мураббий сербиялик, бунгача у “Истиқлол”да ҳам ишлаган. Бу йилдан эса “Хўжанд”га бош мураббийлик қиляпти ва футболчиларни астойлил шуғуллантиряпти, - дея сўзларини якунлади, Маъмур Икромов.\nЛегионеримиз хатосини тан олди\nРоналдунинг мухлиси, легионерлик масъулиятини бўйнига олган Санжар Рихсибоев билан суҳбат\nТожикистонда ўтказаётган йиллари, футболимиз ҳақидаги мақтов ва Суперлигамизда ишлаш истагидаги сербиялик Никола Лазаревич!\nФутбол | 5 июль, 2020, 09:37\nФутбол | 5 июль, 2020, 20:29\n"Ливерпуль" - "Астон Вилла": Матнли трансляция


«Локомотив» Артур Геворкянни ўз сафига қўшиб олди\n21:42 / 04.07.2016\nТошкентнинг «Локомотив» клуби бугун жиддий трансфер имзолади.\nОсиё Чемпионлар Лигасида ўз юришини давом эттираётган «Локомотив» Ўзбекистон чемпионатида тўп сурувчи энг кучли легионерлардан бири, ички чемпионатдаги рақобатчи жамоа «Насаф» жамоаси етакчиси Артур Геворкян билан келишувга эришди. Бу ҳақда Tribuna.Uz сайтида маълум қилинган.\nАртур Геворкян 1984 йил 22 ноябрда Туркманистоннинг Ашхобод шахрида таваллуд топган.\nФутболчилик фаолиятини Туркманистоннинг «Шагадам» клубида бошлаган. Ундан сўнг «Есиль-Богатыр» (Қозоғистон), «Ашхобод» (Туркманистон), «Шўртан» (Ўзбекистон), «Пахтакор» (Ўзбекистон) ва «Насаф» (Ўзбекистон) клубларида давом эттирган.


Хавфсиз ва кенг функционалликка эга оилавий машиналарни ҳайдаш вақти келди!\nКўплаб инсонларнинг ҳаётини сақлаб қолишга сабаб бўлувчи хавфсизлик камарини биринчи бўлиб ким ўйлаб топилганини биласизми? Уни таниқли швед автокомпанияси Volvo муҳандиси Нильс Болин ихтиро қилган ва компания илк маротаба янги уч қисмли хавфсизлик камарини жаҳонга намойиш этган.\nVolvo бугунги кунга қадар ўзининг “хавфсизликни таъминлаш” принципига содиқ қолган ҳолда хавфсиз машиналар ишлаб чиқариш бозорида дунё етакчисига айланди.\n“Premium Auto” МЧЖ – Volvo компаниясининг Ўзбекистондаги расмий дилери ҳисобланиб, сизлар учун Volvo XC90 2021 ва Volvo XC60 2021 автомобилларининг кенгайтирилган опцияли тўпламини тақдим этади. Йўлда ҳаракатланаётганда авваламбор, ўз соғлиги, хавфсизлиги, максимал қулайликни ўйлайдиган инсонлар учун янги моделлар: Volvo XC90 Momentum T5 S7 Onyx Black, Volvo XC90 Inscription T6 S7 Grey, XC60 Momentum T5 Ice White ва Volvo XC60 Momentum T5 Onyx Black ажойиб танлов бўла олади.\nЕвропада ишлаб чиқарилган динамик XC60 кроссовери, етти ўриндиқли XC90 йўл танламас (внедорожник) автомобили узоқ йўлли оилавий саёҳатлар учун мўлжалланган.\nVolvo янги моделлари қуйидаги хусусиятлари билан ҳам мижозларни хурсанд эта олади:\nМашҳур скандинавча дизайн;\nПремиум классдаги ҳайбатли ички салон;\nBowers & Wilkins аудиотизими;\nЭнг илғор технологиялар йиғиндиси;\nЮқори даражадаги хавфсизлик.\nVolvo XC90 Momentum T5 S7\nVolvo XC60 Inscription T6 S7\nАвтомобиллар 2 йиллик кафолатга эга бўлиб, моделларнинг двигатели Ўзбекистонда ишлаб чиқарилган бензиндан фойдаланиш учун махсус жиҳозланган. Энг муҳими, машина эҳтиёт қисмлари оригиналлигига ва хизмат кўрсатиш сифатига жавоб берилади. Volvo компаниясининг янги русумдаги моделлари харидорнинг талабига биноан етказиб берилиши мумкин.\n“Volvo Car O‘zbekiston” шоурумига ташриф буюриб, янги моделлар ва уларнинг батафсил таснифи, имкониятлари билан яқинроқ танишиш имконига эгасиз. Сизларни кутиб қоламиз!\nМанзилни танланг ва хавфсиз сафарни бошланг!\nБизнинг манзил: Тошкент шаҳри, Салар бўйи кўчаси, 47\nТелефон: +99871-286-11-66, +99890-015-88-77\nХавфсизликни қадрлайдиганлар учун: Volvo автомобиллари энди Ўзбекистонда


АҚШ ИШИДнинг "ҳарбий вазири" бўлган Умар чечен ўлдирилганини билдирди\n18 январ 2019, Тошкент вақти: 15:23\nУмар Ал Шишоний.\nПентагон расмийлари ўтган ҳафтада Суриядаги террорчилар қароргоҳларига беирлган ҳаво зарбалари оқибатида ИШИДнинг Умар Ал Шишоний номи билан танилган қўмондони ўлдирилганини билдирди. Расмийларга кўра, 4 март куни берилган ҳаво зарбаси пайтида 12 жанггари ҳам ҳалок бўлган.\nПентагон матбуот котиби Питер Кук Суриянинг Ал Шаддадеҳ шаҳри яқинидаги террорчилар манзиллари бомбардимон қилинганини айтди. Унга кўра, ўлдирилган ИШИД қўмондонининг асл исми Тархан Батирашвили бўлган. У нуфузли қўмондон бўлиб, жумладан, ИШИДнинг “ҳарбий вазири” ҳам бўлган. Тархан Батирашвили “Умар чечен” лақаби билан танилган.\nШишоний ИШИДнинг Суриядаги энг ваҳший жанггариларидан бири эди. У билан бир қаторда террор ташкилоти сафларида юзлаб чеченлар жанг қилмоқда. Шишоний Грузиянинг Панкис водийсида туғилиб ўсган этник чечендир.


Европарламент ЕИни Ўзбекистондаги сиëсий ислоҳотлар ижросини яқиндан кузатишга чақирди\n28 ноябр 2020, Тошкент вақти: 19:27\nШавкат Мирзиëев ҳокимиятга келганидан бери ЕИнинг бош дипломати Федерика Могерини бир неча бор Ўзбекистонга сафар қилди.\nЕвропа парламенти Европа Иттифоқи раҳбариятини Ўзбекистон ҳукуматининг сиëсий ислоҳотлар¸ инсон ҳақлари ва матбуот эркинлигини ҳурматлаш борасида берган ваъдалари ижросини яқиндан кузатишга даъват қилди.\nКаримов ўлимидан сўнг ислоҳотлар ваъдаси билан ҳокимиятга келган Шавкат Миризëев ҳукуматига нисбатан ëндашув бўйича берилган тавсиялар Европарламент депутатлари томонидан 26 март куни маъқулланди.\nБу ҳужжатда ЕИнинг ижроия кенгаши ва иттифоқнинг Ташқи сиëсат бўйича раҳбари Федерика Могеринига “Ўзбекистон ҳукумати билан мунтазам мулоқот олиб бориш ва мамлакатда мустақил адлия тизими барпо этишга қаратилган сиëсий ва демократик ислоҳотлар ижросини кузатиш” тавсия этилган.\nЕвропарламент ҳисоботида шунингдек¸ Ўзбекистон раҳбариятидан мамлакатда ҳақиқий рақобат асосида сайланган том маънодаги мустақил парламент тизими яратиш”¸ инсон ҳақлари¸ гендер тенглиги ва матбуот эркинлигини ҳимоялаш борасида жиддий қадамлар қўйиш сўралган.\nЖорий йилнинг 4-7 февраль кунлари Тошкентда ЕИ ва Ўзбекистон ўртасида кенгайтирилган шериклик ва ҳамкорлик тўғрисидаги битим бўйича музокараларнинг биринчи даврасини ўтказилган эди.\nЕвропарламент ҳисоботидаги тавсиялар ана шу сўзлашувларнинг Брюсселда ўтказиладиган иккинчи раунди олдидан тақдим этилди.


Бола парваришидаги ҳар бир она эътибор бериши керак бўлган жиҳатлар.... | "Оила" маркази\nБола парваришидаги ҳар бир она эътибор бериши керак бўлган жиҳатлар....\nОна ва бола муносабати шахснинг шаклланишида энг муҳим аҳамиятга эга бўлган шахслараро муносабатлар тизими сирасига киради. Чунки бола дунёга келар экан, у илк бор она ва бола муносабатлари тизимида ижтимоий муносабатларга киришади ва айнан шу муносабатлар замирида инсоний сифатларни, миллий қадриятларни ўзлаштириб боради. Боланинг келажакда ким ва қандай инсон бўлиб етишиши у дунёга келган илк кунлардан бошлаб онаси томонидан қандай тарбияланганлиги, уларнинг ўзаро муносабатлари қандай кечганлигига ўзвий боғлиқ бўлади. Боланинг гўдаклик давридан бошлаб тарбиясида, айниқса бу гўдак биринчи фарзанд бўлса, ота-оналарнинг характер хусусиятларида безовталилик, ўзига ишончсизлик каби аломатларни кузатиш мумкин. Бундай хусусиятларнинг намоён бўлиши кўпинча болага эмас, балки онасининг хулқ-атворига боғлиқ бўлар экан. Шундай хулқ-атвор шаклларидан тўрттасини кузатсак, булар:\nхавотирланадиган она – ҳар доим ички хавотирланиш асосида бола ва ўзига нисбатан қўрқув ҳисси билан яшайдиган;\nмунгли, хомуш она – ҳар доим ўзини эзилган, хафа, оғир ҳис этадиган ва кўп йиғлаб, тез чарчайдиган;\nўзига ишонган, ҳукмрон она – тарбияда замонавий тенденцияларга амал қиладиган, осойишталик билан ёндашадиган;\nбосиқ характердаги – бу она турли вазиятларда ўзини тута олади, тўғри қарорлар қабул қилади, у доимо яхши она бўлиш учун ҳаракат қилади, ўз устида ишлайди, керакли маълумотларни олишга интилади, хавотирдан ва бошқа холатлардан ўзини тия олади.\nШундай характер хусусиятларига кўра бола хулқ-атвори гўдаклик давридан бошлаб шаклланади ва бунда албатта, бола учун энг яқин бўлган онанинг хулқ-атвори сўзсиз таъсир этади.\nМеҳрибон онагина фарзандига, ёнидагиларга беэътибор бўлмайди. Шунинг учун кўпинча фарзанд, авлод тарбиясидаги барча чоралар аёлга, онага қаратилганлиги ҳам бесабаб эмас. Шунинг учун аёлга оила устуни сифатида қаралади. Бежиз эмаски, Шарқда аёлни фариштага қиёс этишади. Чунки фаришта Оллоҳ яратган энг пок, энг бегуноҳ зотларданлир. Қолаверса, аёлгина фарзанд кўриш, уни дунёга келтириш, боқиш каби буюк вазифаларни адо этиш учун масъулдир.\nПсихолог олимлар махсус тадқиқот ўтказганлар. Бу тадқиқотда она-бола муносабатлари қандай бўлишига қараб, боланинг ўзини қандай ҳис қилиши мумкинлиги махсус ўрганилган. Она-бола муносабатлари узвий, самимий, меҳр кўп ифодаланган муҳитда ўсган бола билан она-бола муносабатлари яқин эмас, шунчаки, меҳр кам ифодаланган муҳитда ўсган бола орасида жуда катта фарқ ва тафовутлар кузатилган. Онаси билан кўпроқ бирга бўлган болада (бу албатта, боланинг гўдаклик ва илк болалик даврида) ўзини ҳимояланган ҳис қилиш, ўзига ишонч юқорилиги, хулқ-атвори ва хатти-ҳаракатларида эса қизиқиш, ҳаракатчанлик, меҳр кўпроқ кузатилган. Акс холатда эса, бола хусусиятларида хадиксираш, ишончсизлик, асабийлик, бефарқлик намоён бўлган. Мана шунинг учун бўлса керак, аёлларимиз фарзандли бўлганларидан кейин унинг тарбияси ва парвариши билан уч йил ҳамда ундан ортиқ шуғулланган бўлишлари лозимлиги талаб қилинади. Ундан ташқари яхши тарбия бериш, тўғри парвариш қилиш учун тарбия бераётган, парвариш қилаётган аёл-онанинг ўзи ҳам тарбияланган бўлиши зарур. Бу борада ёшларни, айниқса қизларни оила-никоҳ муносабатларига, фарзанд парвариши масалаларига, оила юритиш малакаларига, муомала сир-асрорларига оилага қадар тайёрлаш муаммоси туради. Чунки, яхши тарбияланган инсон ҳаётни фалокатга, ҳалокатга, жаҳолатга олиб бормайди, балки аксинча, саодатга, маърифатга, бахтга элтади.\nОиладаги низолар рашк туфайли бўлса...\nҲаёт мураккаб жараён, унда нималар бўлмайди, дейсиз. Арзимас сабаблардан жанжал чиқаришга, уни авж олдиришга ҳаракат қилмаслик керак. Бизда «эр-хотиннинг уриши - дока рўмолнинг қуриши», деган ибратли гап бор. Хусусан, ўртада фарзандлар пайдо бўлгандан кейин жуда эҳтиёт бўлиш зарур. Психологлар рашкни золимона рашк ва «иззат-нафси паймол қилинганликдан» бўладиган рашкларга фарқлайдилар. Золимона рашкни одатда худбин (эгоист), қайсар, золим, ҳиссий совуқ ва бегоналашиб кетган, ётсирайдиган, етарлича авторитар одамлар юзага келтирадилар. Бундай одамлар одатда турмуш ўртоқларига фақат бир буюмдек, ўз манфаати, фароғатини қондириш объекти, ўз мулкидек қарайдилар. Уларда бошқа одамнинг шахсий хусусиятларини сезиш, ҳурмат қилиш қобилиятлари ривожланмаган бўлади. Иззат-нафси, шаъни камситилганликдан бўладиган рашк-бу одатда ҳаяжонланадиган, ҳар нарсадан гумонсирайверадиган, ўзига ишонмайдиган, хавф-хатар ва нохушликларни бўрттиришга мойил, нуқсонлар комплексидан жабрланувчи одамларга хосдир. Уларнинг рашки унчалик ғазабли, қаҳрли бўлмаслиги, бироз юмшоқроқ намоён бўлиши мумкин. Бироқ унинг ҳам ўз моҳиятига кўра оилавий бахт учун заҳри, зарари кам эмас.\nЛов этиб ёнган рашк турмуш ўртоғининг энг арзимаган, беозор ҳатти-ҳаракатлари, қилиқларини ўзининг ёвуз, золим, тубан нурлари, ранглари билан талқин қилиб, арзимаган нарсаларни шубҳа ботқоғига булғаб, улардан ўзининг намоён бўлиши учун қўшимча қувват манбаи сифатида фойдаланади. Ишдан озгина кечикиб қолиш, дўстлар даврасидаги беозор имо ишора ёки сўз аллақачон унутиб юборилган болалик иштиёқлари ва шу каби ҳаёт икир чикирларининг ҳаммаси ғоят даражада пухталик билан ўз турмуш ўртоғига қарши, уни айбловчи актларнинг қалин томларига йиғилади.\nШунинг учун оилани сақлашда эркаклар учун ва аёллар учун алоҳида маслаҳатларни бериш зарур деб ўйлаймиз.\nЭркак кишининг рашкини қўзғатадиган ҳолатларни аёллар ёдда тутишлари керак:\nКўзгу олдида ҳаддан ташқари ўзингизга оро берсангиз...\nАгар рашкчи эрингиз билан турмушим осойишта ўтсин десангиз,қуйидаги қоидаларни ён дафтарингизга ёзиб олинг!\nЭр-хотин ўртасидаги ҳар қандай жанжалнинг боши оддий гап-сўзлардан бошланади. Фикрлаб кўрсангиз, бу каби гап-сўзлар оилангиз тинчини бузишга арзимайди;\nЖуфтингиз олдида бошқа эркакларнинг ютуқлари-ю, афзалликларини мақтаманг! Бу рашкчиларнинг ғазабини қўзғатади! Ҳатто у сизнинг қариндошингиз бўлса ҳам.\nЭрингизнинг иш фаолияти, муаммолари ҳақида у билан кўпроқ сухбатлашинг. У сизнинг ғамхўрлигингизни ҳис этса, тинчланади.\nТашқи кўришингизни кескин ўзгартирманг. Бу ҳар қандай эркакни ҳам шубҳа гумонлар сари етаклайди.\nБўш вақтингизни фарзандларингиз тарбиясидан ташқари, эрингизга ҳам ажратинг. Унутманг, меҳр кўзда деганлари рост!\nРашк ҳисларидан қутилишда психологлар қуйидаги йўлларни тавсия этишади:\nРашк ҳисларини бошдан кечираётган шахс яхшилаб мулоҳаза қилиши, ўз рашк хисларига танқидий қараши, рашк хисларини юзага келтираётган сабаблар реалликдан анча йироқ бўлиб аксарият ҳолларда рашк қилувчи шахс ўзини тасаввур ҳаёли эканлигини тушуниб етиши. Ҳақиқатни тушуниб етган шахс тегишли хулоса чиқариб рашк хислари азобидан қутулиш имконига эга бўлади. Мазкур услубни қўллаш ҳар бир инсон қўлидан келавермайди. Бунинг учун шахс етарли етарли ақл, кучли аналитик тафаккур эгаси бўлиши керак.\nРашк хислари асосли фактларга таянган, аввалги тавсияларимиздан фойдаланиш имкони бўлмаган шахслар азоб берувчи рашк хисларидан қуйидагича қутилишлари мумкин. Рашк қилаётган кишингиз шахсини муҳаббат кўзойнагини ечиб, танқидий кўз билан ўрганинг. Оқибатда унинг шахсида қатор камчилик ва нуқсонлар борлигига иқрор бўласиз. Шунча камчиликлари бўлган, Сизга бевафолик қилаётган шахс учун азоб чекишингиз ўринлими? Бу шахс сизнинг беғубор, муқаддас севги хисларингизга лойиқми? Мазкур вазият ўз вақтида кўзингизни очиб, уни ҳақиқатан ким эканлигини тўғри идрок қила олишингизга миннатдор бўлинг. Сиздек вафоли, ахлоқ-одобли инсонни қадрига етмаган шахс севги муҳаббатингизга лойиқ эмаслигига ишонч хосил қилинг. Агар юқоридаги фикрларимиз Сизни ҳолатингизга тўғри келса, демак рашк қилувчи шахсни объектив баҳосини бериш натижасида уни идрокингизда қадрсизлантиради. Қадрсизланган шахс одатда рашк қилинмайди ва сиз рашк хисларидан халос бўласиз.\nЎсмир ёшига тўлмаган фарзандларини ўзгалар қўлига ташлаб ишлаш учун ўзга юртларга кетаётган ота-оналар жуда кўплаб топилади орамизда. Улар учун бир оғиз сўз .........\nЎзбекистон Республикаси Конституциясининг 64-моддасида ота-оналар ўз фарзандларини вояга етгунларига қадар боқиш ва тарбиялашга мажбурдирлар, деган мажбуриятимиз мустаҳкамлаб қўйилган. Бу ерда иккита мажбурият бор. Бири – боқиш, иккинчиси – тарбиялаш. Кўпинча ота-оналар боқишга эътибор берадилару, тарбиялаш мажбуриятларини эсдан чиқариб қўядилар. Бизга бола боқиш муаммоси, яъни боламга нима едириб-ичирсам экан, нима кийдирсам экан деган муаммо долзарбдек кўринади, аммо тарбияга бефарқлик, болани беэътибор қолдириш салбий оқибатларга олиб келиши мумкинлиги ҳақида ўйлаб кўрсак ёмон бўлмайди.\nРеспублика “Оила”илмий-амалий тадқиқот маркази томонидан 2017 йилда ёшлар орасида ота-она ва фарзанд муносабатлари ва ёшлар тарбиясини аниқлашга қаратилган сўровномалар ўтказилди. Натижаларга кўра,“Сизнинг фикрингизча, ёшларнинг зарарли моддаларни истеъмол қилишига нималар сабаб бўлади деб, ўйлайсиз?” деган саволга Республика бўйича 697910 нафар ўқувчиларидан 55,6 фоизи “катталар назоратининг сустлиги”деб жавоб беришган.“Катталар назоратининг сустлиги” жавобининг юқорлиги ва бунинг ёшлар томонидан онгли равишда белгиланиши тарбияда катталарнинг назорати доим улар учун керак эканлигини кўрсатади. Демак, ота-оналарнинг ўз фарзандларини ташлаб назоратсиз қолдиришлари тарбиядаги салбий оғишишларни келиб чиқишида асосий сабаблардан ҳисобланилади. Тарихда бир одамнинг тарбиясига эътиборсизлик нафақат унинг ўзига, балки унинг оиласига, мамлакатига, ҳатто инсониятга беҳисоб кулфатлар келтирганига мисоллар бор. Масалан, иккинчи жаҳон урушининг келиб чиқишини педагогик-психологик таҳлил қилиб кўрайлик. Австрио-Венгриянинг Браунау-ам-Инн шаҳрида ўсган иқтидорли ўспирин Адольф Гитлер уюшмаган ёшлар қаторига тушиб қолади. Ота билан адоват, ишсизлик, Вена Бадиий академиясига ўқишга киролмаганлик, уни рад этган ҳаётга нафрат, ирқчилик ғояси билан заҳарланиш, “ҳомий”(Карл Мейер) назарига тушиш, аламзадалик, “Тарғиботчилар мактаби”да олган нотиқлик маҳорати 1934 йилда уни дунёнинг энг ёвуз одамига айлантиради.\nАзиз ота-оналар шуни билинки, фарзандингиз учун сизданда қимматлироқ ва сизданда кераклироқ инсон йўқ. Фарзандингиз олдида бўлишингиз қийин меҳнат билан бўлса ҳам уни ўзингиз тарбия қилишингиз, меҳрингизни доим сезиб туриши унинг келажаги ва камолоти учун жуда зарурдир.\nОпам мени чет элга ишлагани чақиряптилар...\nСиз ўз кучингизга ишонсангиз опангизга ўз юртингизда ҳам яхши ютиқларга эриша олишингизни тушунтиринг. Сизнинг мақсадларингиз ўзгача эканлигини, ўз келажагингизни ўз ватанингизда кўришингизни уларга айтинг. Сиз чет элга кетиб ишлашни хоҳламасангиз ҳеч ким сизни мажбур қилишга хаққи йўқ.\nГоҳида ёшлик пайти кучга тўлган маҳалда инсонлар ўзларини ўққа-чўққа уриб энг ёрқин, жўшқин ва билимга чанқоқ бўлган дамларини фақат пул топишга сарфлайдилар, оқибатда ҳаётда қандай яшаганликларини, нима учун яшаганликларни тушунмай қоладилар. Ёшлари ўтиб борган сари, ёшлик ғайрати сўниб боради ва шунда, бирон бир касб эгаси, хунар эгаси бўлишлари мумкин бўлган имкониятлардан ўз вақтида фойдалана олмаганликларидан ва нима учун шундай яшаганликларидан афсусланиш ҳисси пайдо бўлади.Сиз ана шу қимматли вақтингизни ширин хотираларга тўлдиришга ҳаракат қилинг, ўзингизни келажагингиз ёрқин бўлиши учун ўзингиз ёқтирган ва қобилиятингизга мос бўлган касб-ҳунарни ўрганинг ва уни мукаммал эгаллашга ҳаракат қилинг. Хозирги кунингизни сабр тоқат билан ҳунар эгаллашга сарфлай олсангиз, кейинчалик ана шу ҳунарингиз орқасидан ютуқларга ва молу-давлатга ҳам эга бўласиз. Яхши касб-ҳунар эгаси бўлишлик ҳамма ерда ҳам бирдек қадрланади.\nИкки ёшни унаштириб кўйдик, тўй қилиш арафасида турибмиз...... Биринчи тўйим бўлгани учун қандай йўл тутсам, яхши бўлишини билмай қолаяпман. Хамма тўйнинг бошида тургиси келади. Бундай қилиш керак, ундай қилиш керак деган гаплардан чарчадим......\nТўй оилавий байрам бўлиб, у кишиларда ҳамжиҳатлик, аҳиллик, меҳр-оқибат, хайр-саховат, иймон-эътиқод, меҳмондўстлик, инсонпарварлик, дўстлик каби фазилатларни тарбиялашга хизмат қилади. Тўйда халқимизнинг миллий минталитети, ўзлиги том маънода акс этади. Лекин тўйлар халқимизнинг маънавий юксалишида қанчалик ижобий рол ўйнамасин, уни ўтказиш билан боғлиқ баъзи ортиқча расм-русумлар, одат тусига кириб бораётган удумлар жамиятимизнинг ижтимоий-иқтисодий ривожланишига, оилаларнинг маиший барқарорлигининг таъминлашига ўзининг салбий таъсирини ўтказиши табиийдир. Ном чиқариш, обру қозониш, бошқалардан устун ёки пулдор эканини кўрсатиш, зиёфат ва маросимларни бошқаларникидан бир неча баробар дабдабали, серчиқим қилиш исрофнинг кўринишларидандир. Ҳамма ишда меъёр яхши, мўътадиллик яхши. Иҳчамгина файзли ўтказилган тўйлар энг яхшисидир. Бунга зиқналик деб қарайдиган инсонларга биргина мисол, хонадонларимиздан ортиб қолган таомларни ташлаб юбориш исрофгарчилик эмасми?\nТўйларда сарфланадиган ортиқча маблағларни ёш келин-куёвларнинг келажак ҳаётларида асқотадиган зарур маиший жиҳозларга сарфланса ёш оилага анча ёрдам бўлади. Маҳалладаги ночор яшаётган бир эҳтиёжманд оиланинг кам-кўстини қилиб бериш, ўқиш ҳақи (контракт) пулини тўлай олмаётган бир талабага мадад бериб юбориш, уйланиш учун маблағ топа олмай гангиб юрган бир ёш йигитнинг мушкулини осон қилиш каби савобли ишлар билан бошланган тўйларнинг келажаги порлоқ ва ҳайрли бўлади.


O‘zLiDeP ДЕПУТАТЛИК ГУРУҲИ Қўшработ электр тармоқлари корхонаси раҳбари фаолиятидан қониқмаяпти - 21ASR\nO‘zLiDeP ДЕПУТАТЛИК ГУРУҲИ Қўшработ электр тармоқлари корхонаси раҳбари фаолиятидан қониқмаяпти\tJuma, 19 May 2017 10:41\t21ASR\tБугун катта-кичик раҳбарларнинг тўсатдан ишдан олиниши оддий ҳолга айланиб қолди. Замон талаби ва шиддатини ҳис этмаган амалдор саноқли ой ишлаб улгурмай, ўрнини бўшатишга мажбур бўлаётир. Қисқаси, бундай пайтда туман электр тармоқлари корхонаси раҳбарини вазифасидан озод этилиши ҳеч кимни ажаблантирмайди. Айни масаланинг эътиборли томони шундаки, бу мутасаддини ишдан олишни туман ёки вилоят ҳокими эмас, балки Халқ депутатлари Қўшработ туман Кенгашидаги O‘zLiDeP депутатлик гуруҳи илгари сураяпти.\nҚўшработликлар, айниқса, тумандаги Урганжи, Жўш, Навкат, Қўшработ қишлоқ фуқаролар йиғини аҳолиси узоқ йиллардан буён электр энергияси етказиб беришдаги узилишлар ҳақида куйиниб гапириб келади. Бу ҳақда электр тармоқлари корхонасининг туман ва вилоят ташкилотларига бир неча марта мурожаат қилишган. Худди атайин қилинаётгандек мурожаатлар кўпайгани сайин электр энергиясини етказиб бериш кўрсаткичлари камайиб бораверди. Вазият шу даражага етиб бордики, ҳудудлар аҳли бир сутка давомида бор-йўғи 3 соат электр манбаидан фойдаланилишга мажбур бўлди.\n– Вазият ўнгланмаса керак, деб ўйлай бошлагандик, – дейди Навкат маҳалла фуқаролар йиғинида яшовчи Зиёдулла ота Сиддиқов. – Чунки 3 соат давомида етказиб берилаётган электр токи ҳам аҳолига кераксиз вақтларда эрталаб соат 6 дан 7 гача, кеч соат 18 дан 20 гача узатилар эди. Жорий йилнинг “Халқ билан мулоқот ва инсон манфаатлари” йили, деб эълон қилингани дардимизни енгиллаштирди. Мурожаатларимизга эътибор қаратилди.\nМазкур масала Халқ депутатлари Қўшработ туман Кенгашидаги O‘zLiDeP депутатлик гуруҳи аъзоларининг эътиборини тортди ва уларнинг ташаббуси билан 18 март куни туман электр тармоқлари корхонаси раҳбари Акрам Мўминовнинг ҳисоботи эшитилди.\nА. Мўминов ўз ҳисоботида туманнинг Жўш, Соҳибкор, Урганжи, Оқтепа қишлоқ фуқаролар йиғини аҳолисининг электр энергияга бўлган талабини Пичот, Қўшработ ва Зирбанд подстанциялари орқали қондирилишини таъкидлади. Шунингдек, мазкур станцияларнинг қувватлари ҳақида маълумот берди. Одатда ташкилот раҳбари халқ вакиллари – депутатлар олдида ҳисобот берганидан сўнг вазият яхши томонга ўзгариши керак эди. Бундай эшитувлардан сўнг вазиятни ўнглаш учун аниқ режалар, чора-тадбирлар белгилаб олинади. Аммо туманда бу борада вазият ўзгармади. Шундан кейин халқ депутатлари вилоят ҳамда туман кенгашларидаги O‘zLiDeP депутатлик гуруҳларининг қўшма йиғилиши ўтказилди, мазкур масала такроран муҳокама этилди.\n– Муаммо бежиз икки марта муҳокамага олиб чиқилгани йўқ, – дейди Халқ депутатлари туман Кенгашидаги партия депутатлик гуруҳи вакили Иноят Аркаев. – Сабабки, мазкур ҳудудларда 60 минг аҳоли истиқомат қилади. Электр энергияси билан таъминлашдаги узилишлар тадбиркорлик субъектлари фаолиятига салбий таъсир кўрсатмоқда.\nПартия гуруҳларининг қўшма йиғилишидан сўнг Самарқанд вилоят электр тармоқлари корхонасининг махсус фармойиши қабул қилинди. Фармойишга биноан Қўшработ туманини электр энергияси билан таъминлаш бўйича график ишлаб чиқилди. Унга кўра, Урганжи, Жўш, Қўшработ қишлоқ фуқаролар йиғини эрталаб соат 6 дан 11 гача ҳамда кечки 18 дан 23 гача электр энергияси билан таъминланади.\n– Бу ҳудудларда 19 та маҳалла фуқаролар йиғини, 3 та касб-ҳунар коллежи, 46 та умумтаълим мактаби, 10 та қишлоқ врачлик пункти мавжуд, – дейди Халқ депутатлари Қўшработ туман Кенгашидаги O‘zLiDeP депутатлик гуруҳи аъзоси Бобохон Шукуров. – Туман аҳолисининг 55 фоизи ушбу ҳудудда истиқомат қилади. Аҳоли кўп ҳолларда “Paynet”, автомашиналар учун сервис хизмати ва интернетдан фойдаланиш учун 60-70 км йўл босиб туман марказига келишга мажбур бўляпти...\nМақолани синчковлик билан ўқиётган газетхон вазият бироз бўлса-да ўнгланибди-ку, деган фикрга бораётган бўлиши табиий. Аммо ҳаммаси сиз-у биз ўйлаганчалик эмас-да. Аҳолига вилоят электр тармоқлари корхонаси томонидан белгиланган график асосида 3-4 кун электр энергияси етказиб берилди, холос. Айни кунларда эса ҳаммаси аввалги ҳолига қайтган: эски ҳаммом, эски тос. Энди O‘zLiDeP депутатлик гуруҳи Акрам Мўминовни ўз ишига совуққонлиги ва зиммасидаги вазифаларни бажармаётгани туфайли вазифасидан озод этиш таклифини илгари сурмоқда.\nМазкур таклиф Халқ депутатлари Қўшработ туман Кенгаши сессиясига киритилиши режалаштирилган.\nҲасан САЛОМОВ, “XXI asr” мухбири


Тожикистонда ИШИД сафига ўтиб кетган ОМОН қўмондонининг қариндошлари ўлдирилди\n17:30 / 05.07.2017\nТожикистонда республика ОМОН собиқ қўмондони, 2015 йил ёзида ИШИД сафига бориб қўшилган Гулмурод Халимовнинг икки укаси ва икки қариндоши ўлдирилди.\nТожикистон ИИВ берган маълумотга кўра, Халимовнинг қариндошлари 5 июлга ўтар кечаси ҳуқуқ тартибот органлари ходимлари томонидан Афғонистон ҳудудига ўтмоқчи бўлганида йўқ қилинган.\nИИВ расмийси маълумотига кўра, ОМОНнинг собиқ қўмондони қариндошлари қуролли қаршилик кўрсатган. Амалиёт вақтида Халимовнинг укаларидан бири Тожикистон ИИВ ходими Анвар Хусейновга тиғли жароҳат етказган.\nХалимовнинг яна уч қариндоши Тожикистон милицияси томонидан қўлга олинган.\nАпрель ойида Халимовнинг 18 ёшли ўғли Беҳруз Халимов қўлга олинганди. У Тожикистон Жиноят кодексининг икки моддаси бўйича айбланган. Яқин кунларда қўлга олинганлар устидан суд жараёни ўтказилади.\n3 йил давомида Тожикистонда ОМОН қўмондони бўлган Гулмурод Халимов 2015 йили Сурияга кетиб, ИШИД сафига бориб қўшилганди. У рус ва тожик тилларида видеомурожаат қилиб, республика фуқароларини жангарилар сафига ўтишга чақирганди. Халимовнинг ушбу мурожаати туфайли Тожикистонда ижтимоий тармоқларга ва YouTube порталига кириш тўсилганди.\nХалимов ИШИД сафида ҳарбий дала қўмондони эди, у 2017 йил апрелида Мўсулда ўлдирилгани ҳақида хабар қилинган. Аммо Тожикистон ҳукумати унинг ўлимини тасдиқламади ва у ҳамон халқаро қидирувда бўлиб турибди.\nТожикистон махсус кучларининг собиқ бошлиғи ИШИД ҳарбий қўмондонлигига бошлиқ бўлди\nИШИД Гулмурод Халимов Тожикистон ОМОН


Янги ўқув маркази – Сурхон тонги\nБош саҳифа / Жамият / Янги ўқув маркази\nЯнги ўқув маркази\nНоябр 7, 2017\tЖамият Изоҳ қолдириш 771 Кўрилди\nХалқимизда қаторда норинг бўлса, юкинг ерда қолмайди, деган гап бор. Бунга ҳар бир соҳа ва тармоқ бўйича ўнлаб мисоллар келтириш мумкин. Бойсунлик тадбиркор Баҳодир Акрамов ночор ва ташландиқ ҳолга келиб қолган идора биносини қайта таъмирлаб “Зебунисо таълим” ўқув марказини ташкил этди.\nАна шу марказнинг очилиш маросимида туман ҳокимлиги, халқ таълими, жамоатчилик вакиллари, қурувчилар ва оммавий ахборот воситалари ходимлари ҳозир бўлдилар. Жамоатчилик у ерда амалга оширилган ишлар, яратилган шароит, замонавий ўқув хоналарини кўриб тадбиркор ва қурувчиларга дил сўзларини изҳор этишди.\nБу таълим марказида Бойсун шаҳридан ташқари, энг чекка қишлоқ ва туманлардан ҳам келиб ўқувчилар ўз билим ва малакаларини ошириши мумкин. Бу ерда физика-математика, инглиз ва корейс тиллари, кимё, тарих, биология, тил ва адабиёт фанидан чуқурлаштирилган ҳолда сабоқ берилади. Энг муҳими, тест синовлардан юқори кўрсаткичларга эга бўлган болалар кейинги босқичда бепул ўқитилади. Шунингдек, кам таъминланган оилалар, боқувчисини йўқотган, ногирон болалар чуқурлаштирилган ўқув марказида бепул таълим олади.\nАйни пайтда олти нафар олий тоифали ўқитувчи 70 нафар ўқувчига замонавий талаблар даражасида фан сирларини ўргатишга киришган.\n— Мен бу бинони ишлаб чиқариш корхонасидан кўра, ўқув маркази қилишни лозим топдим, — дейди тадбиркор Баҳодир Акрамов. — Тўғри, таълим ва билим соҳасидаги меҳнат бир кунда ёки бир йилда ўз самарасини бермайди. Лекин улуғларимиз айтганидек, унинг ҳосили ва самараси боқий бўлади.\nТаълим марказининг очилиш маросимдан сўнг йиғилганлар бир пиёла чойга таклиф этилди. Тадбир иштирокчиларга Бойсуннинг эл суйган санъаткорлари, болалар фольклор ашула ва рақс дастаси иштирокида концерт дастури намойиш этилди.\nЮрт ободлиги, фарзандлар келажаги, миллий тафаккур, миллий маънавият ва маърифат йўлида иш бошлаган ўқув маркази ва ундаги педагогик жамоа ишларига омад тилаб қоламиз.\nОлдинги Ҳамжиҳатлик ҳикмати\nКейинги Томорқа — қўшимча даромад манбаи


“CAFA U-15 championship”. Ўзбекистон - Қирғизистон 2:0 / CHAMPIONAT.asia\n20:00"Манчестер Юнайтед"нинг ёзги трансферлар учун ажратган пули кам эмасми? 3 19:40Омар Момани қайси ҳужумчининг ўйинлари ёқишини маълум қилди 2 19:20Карикатура: Погба МЮни вайрон қилди ва... 7 19:06Италияда U-21 Европа чемпионати бўлиб ўтаётганидан хабарингиз борми? 1 18:50Шоҳжаҳон Эргашевнинг танқидларга жавоби, Фазлиддин Ғоибназаров, гонорари ва бошқа мавзулар ҳақида 1 18:30"Реал" Килиан Мбаппени келаси ёзда сотиб олишга уриниб кўради 10 18:03Расман: Виталий Денисов - "Рубин" футболчиси! 21 17:58Olamsport: Жошуани нокаут қилган боксчи фаолиятини якунламоқчи эди, теннисчимиз "Челленжер" чорак финалида ва бошқа хабарлар 0 17:39Бугун "мажбурий таътил"даги рекордчи Игнатий Нестеров 36 ёшга тўлди 12 17:38"Ювентус" "Реал" ҳимоячисига қизиқмоқда 1 17:29Бу қизиқ. Дунёдаги энг ғаройиб стадионлар 4 16:57Сарри "Ювентус" бош мураббийи сифатидаги илк матбуот анжуманида: "Энг муҳими - яланғоч бўлмаслигим" 10 16:42Расман: Украиналик футболчи "Манчестер Сити" билан шартномасини узайтирди 2 16:39ЖЧ-2022 саралаши. Ўзбекистонга 1-саватчадан қайси жамоа рақиб бўлгани маъқул? (сўровнома) 76 16:24Расман: "Атлетико" "Реал" футболчисини сотиб олди 15\n“CAFA U-15 championship”. Ўзбекистон - Қирғизистон 2:0\n26 июл 2018 21:43\nТеглар : Cafa U-15 Championship\nБугун “CAFA U-15 championship” мусобақасининг учинчи тур ўйинларига старт берилди.\nТошкент Темирйўллари Муҳандислик Институти майдонида Ўзбекистон U-15 терма жамоаси Қирғизистон U-15 термасига қарши баҳс олиб бориб, 2:0 ҳисобида ғалаба қозонди. Терма жамоамиз таркибида ҳар икки голга Облаёрбек Раҳматов муаллифлик қилди.\nЯна бир учрашувда Тожикистон U-15 терма жамоаси ҳам Туркманистонни худди шундай ҳисобда таслим этди. Бугун соат 21:00да Афғонистон U-15 терма жамоаси Эрон U-15 билан кураш олиб боради.\n“CAFA U-15 championship”\nЎзбекистон U-15 - Қирғизистон U-15 2:0\nГоллар: Облаёрбек Раҳматов (41,52)\nЎзбекистон U-15 : Асрорбек Кенжаев, Вазген Погосян, Кирил Тодоров, Мурод Хўжамбердиев, Облаёрбек Раҳматов, Муҳаммадбобур Мўйдинов, Асадбек Қаҳҳоржонов, Пўлатжон Жумахонов, Жасур Убайдуллаев, Нодирбек Абдураззоқов, Азизжон Тошкенбоев.\nҚирғизистон U-15: Р.Жайнбек, Т.Бактибеков, Б.Бейшебаи ўғли, А.Балбаков, А.Данияров, И.Тинибеков, А.Шаршенбеков, Б.Эрмеков, А.Жарилжанов, А.Абилкасимов, А.Булабаев.\nИталияда U-21 Европа чемпионати бўлиб ўтаётганидан хабарингиз борми? 1\nҚойил, Афғонистон ярим финалда! 21


4 июль куни Қуръон хатмоналари якунига етказиладиган Тошкент масжидлари номи маълум қилинди\n11:42 / 04.07.2016\n4 июль куни Тошкентнинг қуйидаги масжидларида Қуръон хатмоналари якунига етиши маълум қилинди:\n1. “Яҳё қори” жоме масжиди. (Манзил:Шайхонтоҳур тумани, "Обиназир" маҳалласи, Шомаҳмудов кўчаси 50-уй.) Масжид имом-хатиби - Умуртоев Дилшодбек. Қорилар: Абдуллаев Абдулбосит, Қосим Абдуллоҳ Мирабзал ўғли.\n2. “Фирдавс” жоме масжиди. (Манзил:Шайхонтоҳур тумани, Боғкўча маҳалласи 21а-уй.) Масжид имом-хатиби - Сатторов Бахтиёр. Қори: Бекходжаев Сирожиддин.\n3.“Ал Ҳудайбия” жоме масжиди. (Манзил: Яшнобод тумани,“Бирлашган” маҳалласи, Бешариқ кўчаси 17А уй.) Масжид имом-хатиби - Мадгазиев Жамолиддин. Қорилар: Ходжаев Неъматуллоҳ, Ходжаев Муҳитдин.\n4. “Муҳаммад Носир ҳожи” жоме масжиди. (Манзил:Юнусобод тумани, Мирзохожиев кўчаси, 19 уй. ) Масжид имом-хатиби - Ишматбеков Ҳамиджон. Қорилар: Ишматбеков Ҳамиджон, Муҳитдинов Муҳаммадбобур, Баҳромов Мақсуджон, Баҳромов Суннатуллоҳ.\n5. “Қатортол” масжиди. (Манзил: Чилонзор тумани, Машраб 1-тор кўчаси, 2а-уй.) Масжид имом-хатиби - Алимов Аброр. Қори: Алимов Аброр.\n6. “Оққўрғон” масжиди. (Манзил: Учтепа тумани, Назарбек кўчаси, 32-уй.) Масжид имом-хатиби - Айсаков Файзираҳмон. Қорилар: Исматуллаев Абдуманноф, Раҳмонбердиев Абдуссамад.\nШукуҳли ва дуолар ижобат бўладиган хатмона кечасида Аллоҳ таолодан Рамазон ойи Юртимиз учун барокатли ва хайрли бўлишини, Ватанимиз тинч, осмонимиз мусаффо, ҳаётимиз эса фаровон бўлишини сўраб дуолар қилайлик. Зеро, бу ойда қилинган дуо мустажобдир.


"Агар Ўшни бошқариш бу одамга қолса¸ ҳозирда ярми кулга айланган Ўш саноқли кунлар ичи буткул харобазорга айланади."\nБу Қирғизистон муваққат ҳукумати раҳбари томонидан Ўш шаҳар мэрининг биринчи ўринбосари этиб тайинланган¸ 15 июн куни эса Мирзакматов томонидан вазифасидан мажбуран бўшатилган Темур Қамчибековнинг Озодликка қилган баëноти.\nМирзакматов буйруғига биноан 30 нафар ëлланма қуроллилар автомати остида мэрия биносидан ҳайдаб чиқарилган вице-мэр билан 15 июн куни Ўш вақти билан соат 20:30 да суҳбатлашдик.\nОзодлик: Бизга тўрт кундан бери “Бунинг бошида Ўш шаҳар мэри турибди” деган хабарлар келаяпти. Мана сиз ҳам шу гапни айтаяпсиз. Бу гапни тасдиқловчи бирорта фактингиз борми? Мана шу одамнинг миллий низони қўзғашга аралашганига оид бирорта ҳужжат-далил борми?\nТемур Қамчибеков: Мелис Мирзакматовнинг Бакиев даврида Жаниш Бакиевнинг ўнг қўли бўлиб ишлаганини бутун халқ билади. Бу киши шаҳарнинг бугунги мэри. Бу киши шу пайтгача ўзининг шовинистик ҳаракатлари¸ миллатчилик чақириқлари билан танилган. Мен ҳам бирга ишлаганимиздан кейин бу кишини яқинроқ билиб қолдим. Бутун Ўшнинг қирғизидан ҳам¸ ўзбегидан ҳам сўраса бўлади. Бу кишининг ҳақиқий юзи бугун кўриниб қолди. Кўринганига ҳам бир ойдан ошиб қолди. Унинг ким эканлигини эл билади.\nОзодлик: Ҳозир Ўшда бўлаëтга қирғинни¸ айниқса ўзбекларга қарши бораëтган қирғинни бу одам бошқаряпти¸ алоқаси бор деган гап чиқди. Сиз шуни тасдиқлайсизми?\nТемур Қамчибеков: Буни энди халқ айтяпти. Қирғизларда “Халқ айтса алдамайди” деган сўз бор. Мен тўрт кундан бери ўзбек маҳаллаларига ҳам¸ қирғиз маҳаллаларига ҳам кириб “Бегуноҳ халқнинг¸ гўдакларнинг¸ хотинларнинг¸ келинларнинг қонларини тўкишни қўйинглар. Иккала томонни яраштирай” деб миротворческий акцияларни ўтказяпмиз. Икки-уч кун олдин¸ он сам признался нам¸ по указанию мэра бутун Ўш шаҳри бўйича тунги соат 01.30 да ўзининг қўлидаги наëмник болаларни айттириб “Қирғизлар¸ уйғонинглар. Ўзбекистоннинг ҳарбийлари киряпти. Қочинглар” деб қирғиз элини турғазиб¸ қирғизлар домлардан бир-бирига туртилиб тушиб тоққа қочиб чиқишган. Бу факт. У аппарат йиғилишида бутун шаҳарнинг службаларига буни ўзи тан олди. У ўзи шу приказни берганини айтди. Нимага берганлигим тўғрисида мен сизларга ҳисоб бермайман деди.\nОзодлик: Қирғизни ўзбекка қайраш учун берганми?\nТемур Қамчибеков: Ҳа. Мен айтаяпманку факт деб. Вот это косвенное доказательство. Нимага у шаҳар мэри бўлиб туриб тинч ухлаëтган элни уйғотади¸ мана провокация бўлиб икки халқнинг орасида ўт чақилиб кетди. Ўртада ўзбек халқи ҳам¸ қирғиз халқи ҳам қуруқ номусга қолиб кўп ерларда қон тўкилиб кетди. Икки кундан кейин кўп ерларда эл тушуниб қолиб¸ биз бориб келишиб¸ оқсоқоллар бориб¸ ўзбегни ҳам¸ қирғизни ҳам кўп ерларда яраштиряпмиз.\nОзодлик: Бу одам сизга яраштирма деяптими?\nТемур Қамчибеков: У бу ишни қилма¸ дегани йўқ. “Уни қилма” деб менга айта олмайди. Мен ҳозир айтганимнинг сабаби¸ мана “Ўзбекистоннинг войскаси Ўшга кириб келди. 7 минутда Ўшга киради” деб тунги соат 01.30 да чопарларини жўнатиб домма дом қийқиртириб¸ бутун халқнинг Ўш тоғ-тошларига қочиб чиққани унинг миллатлараро низо тарқатаëтганига фактлардан бири бўлади.\nОзодлик: Муваққат ҳукумат “Ўш ва Жалолободдаги қирғинни Жаниш Бакиев ушютиряпти. Максим Бакиев пул берган” деяпти. Бу мэр уларнинг одамими?\nТемур Қамчибеков: Ҳа. 7 апрел куни бизнинг оддий халқ Бакиевнинг коррупциялашган¸ бандитлар билан биргалашган ҳукуматини қувиб юборганини бутун дунë билади. Сизлар ҳам буни биласизлар. Бакиев қочиб келганда 8 апрел куни Мирзакматовнинг ўзи кутиб олиб резиденциясига олиб бориб чой берган. Ундан кейин 15 апрел куни Ўш вилоятини¸ жанубий Қирғизистонни бўлиб олиб ўзларича хонлик истаб¸ “Бакиевни яна жанубга хон қиламиз” деб ҳаракат қилишган. Халқ¸ биз оппозиционерлар мана Бакиевни Ўшга киргизмасдан таëқ билан ҳайдаб чиқарганмиз. 15 апрел куни ўзининг наëмниклари¸ бандитлари билан келган Бакиев. Мирзакматов ўша куни ҳам Бакиевни Ўшнинг резиденциясига ўтирғизаман¸ деб ҳаракат қилган. Бу унинг Бакиев тарафдори эканлигининг бир исботи¸ факти. У деярли икки йил шаҳар мэри бўлди. Янги ҳокимият келгандан кейин ҳам бу ердаги криминаллар билан бирлашиб туриб янги ҳокимият кучга эга бўлмасдан шу кунгача мэр бўлиб келди.\nОзодлик: Мана “Шу одамнинг миллий низо бошида ким турганини қирғиз ҳам¸ ўзбек ҳам билди” деяпсиз. Шу айтганларингизни Бишкекдагиларга айтмадингизми¸ дейлик Ўтунбаевага? Мана кеча Текебаев борди Жалолободга. Шуларнинг хабари йўқми? Нимага тўхтатмаяпти бу одамни?\nТемур Қамчибеков: Мен тепадагиларга бир неча марта мурожаат қилдим¸ аммо мен шаҳар мэрининг ўринбосариман. Мен уларга буйруқ бера олмайман. Менинг бунақа компетенциям йўқ. Шунинг учун мен фактларни бериб келдим. Муваққат ҳукуматни очиқ шаклда қўрқитиб “Булар мени ололмайди. Буни олсанг¸ Ўшда тўполон қилдириб юборади” деб айтганидан чўчидими ëки яна нимадир сабаби борми муваққат ҳукумат келганидан икки ойдан бери у ҳалигача мэр бўлиб турибди.\nОзодлик: Мана ҳозир Ўшда комендант бор-а?\nТемур Қамчибеков: Ҳа.\nОзодлик: Бутун ваколат шунга берилган. Бу одам нима қиляпти? Бу одам ким тарафида? Бу одам халқни тинчлантиришга ҳаракат қилмаяптими? Ўзбек билан қирғизга шунақа провокацияни тушунтирмаяптими?\nТемур Қамчибеков: Комендант физический улгуролмаяпти. Сабаби Ўш шаҳрининг ярми кул бўлиб куйди. Комендант билан икки кун бирга юриб¸ ўзбек ëшлари ҳам¸ қирғиз ëшлари ҳам горячий голова бўлиб комендантга қулоқ солмай¸ мэриянинг вакили қатори менга ҳам қулоқ солмай икки кун фақат шу билан овора бўлдик. Комендант бугунги кунда стабилизация қилишнинг ҳаракатида юрибди.\nОзодлик: Ҳозир бу одам мэр бўлиб қолаверса¸ сиз айтгандек¸ икки томонни бир-бирига қарши қайрашни давом қилаверса¸ бунда Ўшда тинчлик бўлмайдику. Уни қандай тўхтатмоқчисизлар?\nТемур Қамчибеков: Мирзакматов Мелисни тез орада¸ бу халқнинг айтгани¸ бу ишдан олиб туриб жавобгарликка тортмаса¸ бу одам Ўшни хонавайрон қилиб тугатади.\nОзодлик: Мана беш кундан бери ëниб битди¸ деяпсиз. Қанча ўзбек қирилди¸ орада қирғиз ҳам қирилди. Ҳозир вазият қандай? Бироз бўлса ҳам тинчидими?\nТемур Қамчибеков: Кеча¸ бугун Ўш шаҳрининг кўп ерларида тинчлик ўрнатилди. Кўпчилик билан биргаликда эл ҳам тушунди. Тинчлик ўрнатилиб¸ кўп одамлар бир-бирлари билан яраштирилиб¸ қирғиз маҳаллалари¸ ўзбек маҳаллалари яраштирилаяпти. Анча-мунча ерларда мана наëмник снайперлар келишиб ўзбекдан ҳам¸ қирғиздан ҳам отиб қўйиб нима қилишяпти. Мана кеча Қорасув РОВДсининг началник милициясини отиб қўйишди. Мана шунақа провокациялар бўляптида. Шунинг орқасидан у ер бу ерда ўт чиқиб кетди. Асосийси¸ эл тушунди.\nОзодлик: Яна бир хабар эшитдим¸ Ўш шаҳар мэрида Ўшдаги ҳовлилар¸ маҳаллалар ҳаммасининг картаси бор экан. Сиз “Бу ишни асосан четдан келган наëмниклар қилди” деяпсиз. Шаҳар мэри ëлланма қотилларнинг қўлига мана шу карталар¸ ўзбек маҳаллалар харитасини берган бўлиши мумкинми? Чунки айтилишича¸ ҳужумлар махсус режа асосида¸ асосан ўзбек маҳаллаларга бўлаëтган экан.\nТемур Қамчибеков: Берган¸ деган факт менда йўқ. Тўғри Ўшнинг картаси мэрияда бор. Берган бўлиши мумкин. Аммо аниқ билмаганим учун Мирзакматов картани наëмникларга берди¸ деëлмайман. Лекин мумкин.\nОзодлик: Сиз ҳали ҳам вице-мэрмисиз ëки сизни ишдан олдими?\nТемур Қамчибеков: Йўқ. Мана бугун Фарҳод чойхонаси деган жойнинг орқасидаги ўзбек маҳалла билан қирғизлар яшаган микрорайонни яраштириш учун тинчлик йиғилиши ўтказаëтган эдик. Шу жойда йиғилиш ўтказиб оқсоқолларга тинчлик бўлсин деб дуо қилдираяпмиз¸телевидение тушириб¸ шу билан машғул бўлиб турсак¸ шаҳарнинг мэри телефон қилиб “Тезда кабинетга кел” деди.\n“Мен элни яраштириб юрибман” десам¸ “У ишингни тўхтат. Давай кел” дейди. “Мана бу ерга ҳаммани йиғиб зўрға яраштираяпмиз” десам¸ “Менга унинг қизиғи йўқ. Давай кел” дейди. Йиғилиш ўтказиб¸ яраштириб¸ дуо қилдириб кейин шаҳар мэри ўтирган идорага кириб борсам¸ 30 та қуролланган криминал одамлар билан ўратиб олиб автомат тақаб “Давай аризангни ëзасан” деди. Ундан кейин мен “Ҳеч қандай ариза ëзмайман. Вице-мэрни конституция бўйича президент қўяди ва президент ишдан олади. Ҳозир мен сенга ариза ëзмайман. Отсанг¸ отиб юбор” дедим.\nУндан кейин “Мана мен сенга буйруқни ўқитиб қўяй. Бугунги кунда мен сени ишдан олдим” деб қўлидаги буйруғини кўрсатди. “Буйруғингни берчи. Мен кўрай” десам¸ “Йўқ бермайман” деб болаларига “Давай қўлини қайириб кабинетнинг калитини ол. Хизмат машинасини арестоват қилинглар” деб улар менга автоматда угроза қилди. Мен “Сен бугун ўзбек билан қирғизнинг қонини тўкаяпсан. Мен сен билан кабинет талашмайман. Мен ўзимнинг нарсаларимни олиб чиқиб кетай. Кабинет менинг отамдан қолган эмас” деб кабинетдан ўзимнинг нарсаларимни олиб чиқиб кетдим. Элнинг тинчлиги учун чиқиб кетишга мажбур бўлдим.\nОзодлик: Энди нима қиласиз?\nТемур Қамчибеков: Конституция бўйича бу ноқонуний ҳатти-ҳаракат. Шаҳар мэри вице-мэрни ишдан бўшата олмайди. Мэрни ва биринчи вице-мэрни фақат президент қўяди¸ президент олади. Қолган мэрларни Бош вазир лавозимга тайинлайди ва лавозимдан олади.\nОзодлик: Бу ҳақда Бишкекка билдирдингизми?\nТемур Қамчибеков: Факс орқали етказдим. Бу энди ўзининг криминаллар билан қўли ҳаром бўлиб турган одамнинг Ўш шаҳрини бошқараëтганининг ўзи жуда уят иш.\nОзодлик: Энди нима бўлади? Бу одамни ким тўхтатади? Бунинг одамларидан ҳукумат қўрққан бўлса. Халқ бечора шундоқ ҳам қирлиб ëтган бўлса.\nТемур Қамчибеков: Ўш шаҳрида 500 минг аҳоли бўлса¸ шунинг 100 минги қочқин бўлиб уй-жойини ташлаб кетган бўлса¸ мана шунча элнинг кўз ëши¸ мана шунча етим-есирнинг кўз ëши¸ Оллоҳнинг ўзи етади. Оллоҳнинг ўзи жазолайди.\nОзодлик: Бу чорамасда! Буни тўхтатиш учун нимадир қилиш керак. Бўлмаса¸ қон тўкилаверадида.\nТемур Қамчибеков: Мен ҳозир Оллоҳга солдим уни.\nОзодлик: Бу одамни тўхтатишга ҳарбийларнинг кучи етмайдими?\nТемур Қамчибеков: Бугун мен у одамнинг ўзининг атрофидаги криминаллари билан мени шаҳарнинг иккинчи одами сифатида автомат тираб¸ угрожат қилиб чиқарганини билдирдим. Энди уларнинг нима чора кўришларини мен билмайман.


Мулоқот чоғида Ўзбекистон билан Эстония ўртасидаги алоқалар изчил ривожланиб бораётгани алоҳида таъкидланди. Мамлакатларимиз савдо-иқтисодий ва сармоявий соҳаларда ўзаро ҳамкорликни кенгайтириш тарафдори экани қайд этилди.\nУчрашувда Ўзбекистон — Эстония ҳамкорлигининг бугунги ҳолати ва истиқболи, шунингдек, парламентлараро, вазирлик ва идоралараро алоқаларни кенгайтириш, савдо-иқтисодий, сармоявий, маданий-гуманитар ҳамкорликни янада ривожлантириш имкониятлари ва бошқа масалалар юзасидан фикр алмашилди.\nПойтахтимиздаги Халқаро ҳамкорлик марказида Ўзбекистон ва Эстония ишбилармон доираларининг бизнес-форуми бўлиб ўтди.\nЎзбекистон Республикаси Ташқи иқтисодий алоқалар, инвестициялар ва савдо вазирлиги ҳамда Эстония Республикаси Ташқи ишлар вазирлиги ҳамкорлигида ташкил этилган ушбу тадбирда икки мамлакатнинг ташқи иқтисодий алоқалар, савдо, сармоя, нефть-газ, қурилиш, машинасозлик, мебелсозлик, кимё, транспорт ва транспорт коммуникациялари, логистика, ахборот технологиялари, электротехника каби соҳаларда фаолият юритадиган вазирлик ва идоралари, компания ва концернлари раҳбарлари иштирок этди.\nЎзбекистон Республикаси ташқи иқтисодий алоқалар, инвестициялар ва савдо вазири Элёр Ғаниев, Эстония Республикаси ташқи ишлар вазири Урмас Паэт ушбу форум ўзаро савдо-иқтисодий ва сармоявий алоқаларни янада ривожлантириш учун янги имкониятлар очишини таъкидлади.\nЎзбекистон ва Эстония савдо-иқтисодий алоқаларни ривожлантириш борасида катта имкониятга эга. Транспорт ва логистика, фармацевтика, тўқимачилик, кимё саноати, иқтисодиёт ва илм-фан соҳаларида қўшма лойиҳалар амалга оширилмоқда.\n— Ўзбекистон — Марказий Осиёдаги етакчи мамлакатлардан, — деди Урмас Паэт. — Мамлакатингизнинг улкан иқтисодий салоҳияти, замонавий транспорт коммуникациялари, жуғрофий жойлашуви, бу ердаги қулай бизнес муҳити Эстония ишбилармонлари учун кенг имкониятлар яратмоқда. Турли соҳаларда иш юритувчи кўплаб етакчи фирма ва компанияларимиз вакиллари Ўзбекистонга истиқболли лойиҳалар билан келган. Ўзаро ҳамкорлигимиз янада равнақ топишига ишонамиз.\nФорумда икки мамлакат ўртасидаги ҳамкорликни янада ривожлантириш, қўшма корхоналарни кўпайтириш, ўзаро манфаатли лойиҳаларни ишлаб чиқиш ва ҳаётга татбиқ этиш борасида фикр алмашилди.\nЭстониялик ишбилармонларга мамлакатимизда сармоявий муҳитни янада яхшилаш борасида амалга оширилаётган ишлар, “Навоий” эркин индустриал-иқтисодий зонаси ҳамда “Ангрен” махсус индустриал зонасида яратилган имконият ва имтиёзлар ҳақида маълумот берилди.\nАнжуманда савдо, иқтисодиёт, сармоя, кичик бизнес ва хусусий тадбиркорлик, логистика, транспорт ва транспорт коммуникациялари, кимё, қурилиш, сайёҳлик каби соҳалардаги алоқаларни янада кенгайтириш билан боғлиқ масалалар муҳокама қилинди.\n— Ўзбекистон ишбилармонлари билан иқтисодиётнинг турли соҳаларида ҳамкорликни ривожлантириш ниятидамиз, — деди Эстония Савдо-саноат палатасининг халқаро ҳамкорлик бўйича менежери Кристи Таттар хоним. — Тошкентдаги мебелсозлик ва тўқимачилик корхоналарида бўлдик. Уларнинг фаолияти бизда катта таассурот қолдирди ва ҳамкорликка бўлган қизиқишимизни янада кучайтирди. Ўзбекистон Савдо-саноат палатаси билан ўзаро алоқаларни янада мустаҳкамлаш тарафдоримиз.\nБизнес-форум доирасида Ўзбекистоннинг қатор компания ва корхоналари ҳамда Эстония ишбилармон доиралари вакиллари иштирокида кооперацион биржа бўлиб ўтди.\nЭстония делегацияси аъзолари “UZTEX-Tashkent” Ўзбекистон — Швейцария — Буюк Британия қўшма корхонаси ҳамда “E’tiqod Mebel” масъулияти чекланган жамияти фаолияти билан танишди.\nМазкур рукндаги бошқа мақолалар: « Ишонч ёрлиқлари топширилди\tБуюк Британия делегациясининг учрашувлари »


АҚШ Ўзбекистонни одам савдосига қарши суст курашаётганликда айблади\nАҚШ экспертларига кўра, Ўзбекистон пахтазорларида "замонавий қуллар" ишламоқда.\nАҚШ Давлат департаменти экспертлари 30 июнь куни эълон қилинган жаҳондаги одам савдоси вазиятига бағишланган янги ҳисоботда Ўзбекистонни қора рўйхатга киритди.\nОдам савдосига қарши курашда бошқа давлатларга нисбатан камроқ ҳаракат қилаётган мамлакатлардан иборат бўлган қора рўйхатда 27 давлат номи келтирилган. Бу давлатларнниг 8таси, жумладан, Ўзбекистон рўйхатга жорий йилда киритилди.\nПостсовет давлатлари орасида қора рўйхатга Ўзбекистондан ташқари Беларусь, Россия ва Туркманистон ҳам тиркалган. Бу рўйхатдан Мьянма, Гаити, Жибути, Папуа - Янги Гвинея, Судан, Суринам каби бошқа давлатлар ҳам жой олган.\nДавлат департаменти экспертлари ўзбек ҳукумати катта ёшдаги одамларни мажбуран пахта теримига жалб қилгани ва бу ҳолатни меҳнат ҳуқуқлари бузилаётганини ўрганаётган мустақил кузатувчилардан яширишга ҳаракат қилгани ортидан Ўзбекистон энг паст бўлган учинчи рўйхатга киритлганини маълум қилган.\n16-йиллик ҳисоботни тақдим этар экан, АҚШ Давлат котиби Жон Керри одам савдоси жаҳоннинг айрим ҳудудларида катта муаммо бўлиб қолаётганини таъкидлади.\n“Биз қуллик ҳақида, замонавий қуллик ҳақида гапираяпмиз. Бу одамлар дўзахда яшашага мажбур бўлмоқда, бундай шароитда ҳеч бир инсон яшаши керак эмас”, деди Жон Керри.\nДавлат департаменти ҳисоботида айтилишича, одам савдосидан тушаётган даромад бир йилда 150 миллиард долларни ташкил қилади.


Пасткашликни тўхтатинг ўртоқ Мирзиёев! « Ўзбекистон Халқ Ҳаракати\nПасткашликни тўхтатинг ўртоқ Мирзиёев!\n14 October 2016 - 10:04\nКеча, 13 октябр куни Андижон шаҳриниг Боғишамол даҳасидаги бир қанча хонадонларда ноқонуний тинтувлар ўтказилган.\nТинтувлар асосан эркаклари Андижон воқеалари сабаб қамалган ёки Ўзбекистондан чиқиб кетишга мажбур бўлган хонадонларда ўтказилган.\nКекса онахонлар ва аёлларни қўрқитишиб, кўзга кўринган буюмларни кўтариб чиқиб кетишган. Тинтув нима сабабдан бöлаётганлигини ва нарсалар нимага олиб кетилаётганлиги ҳақида биронта ҳам маълумот хонадон эгаларига айтилмаган.\nЭркаклари йўқ хонадонларга кириб аёлларни бундай қўрқитиб, мол–мулкини олиб чиқиб кетиш ПАСТКАШЛИКДИР!\nБарча бефарқ бўлмаган инсонларни ушбу аянчли ва хавотирли ҳодисалар юзасидан Ш. Мирзиёев виртуал қабулхонасига мурожаат қилиб, бундай ПАСТКАШЛИК ВА НОМАРДЛИКНИ тўхтатилишини талаб қилиб мурожаат қилишларини сўрайман. Айниқса Андижонликларни.\nКеча бошқаларни хонадонида бўлаётган бу адолатсизликлар бугун сизни уйингизда қайтарилмаслигига ҳеч ким кафолат бермайди. Шундай экан ҳақиқат учун курашинг хурматли ватандошларим!\nСўнгги кунларда ахборот анетликлари сайтлари ва ижтимоий тармоқларда Ўзбекистон куч ишлатар органлари томонидан шу каби ғайриқонуний ва босмачилик кўринишидаги тинтувлар ўтказилаётганлиги ҳақида кўплаб хабарлар тарқалмоқда.\nИ.Каримов президентлик даврида ҳам ҳатто бу даражадаги ҳатти-ҳаракатлар кузатилмаган эди, ёки камдан-кам учрар эди. Бундан келиб чиқиб айтиш мумкинки, Ш.Мирзиёев аввалги президентдан ҳам ўтадиганга ўхшаяпти.